open-index/open-wikipedia-markdown huggingface dataset:
ആൻഡി സെർക്കിസ്

**ആൻഡ്രൂ ക്ലെമെന്റ് സെർക്കിസ്** (ജനനം: 20 ഏപ്രിൽ 1964) ഒരു ഇംഗ്ലീഷ് ചലച്ചിത്ര നടനും സംവിധായകനുമാണ്. ലോർഡ് ഓഫ് ദ റിങ്സ് ഫിലിം പരമ്പര (2001-2003), ദ ഹോബിറ്റ്: ആൻ അൺ എക്സ്പെക്ടഡ്  ജേർണി (2012), എന്നീ ചിത്രങ്ങളിൽ ഗോളം എന്ന കഥാപാത്രം, 2005 ൽ പുറത്തിറങ്ങിയ കിംഗ്‌ കോങ്ങ് എന്ന ചിത്രത്തിലെ മുഖ്യ കഥാപാത്രം, പ്ലാനറ്റ് ഓഫ് ദി ഏപ്സിലെ സീസർ എന്നിവ മോഷൻ ക്യാപ്ചർ സാങ്കേതികവിദ്യ മുഖേന ജീവൻ നൽകുകവഴി അദ്ദേഹം പ്രശസ്തി നേടി. 

മോഷൻ ക്യാപ്ചർ അഭിനയമേഖലയിൽ സെർക്കിസിന്റെ നൈപുണ്യം പ്രകീർത്തിക്കപ്പെട്ടതാണ്.  മോഷൻ ക്യാപ്ചർ അഭിനയത്തിന് അദ്ദേഹത്തിന് ഒരു എംപയർ അവാർഡും രണ്ടു സാറ്റേൺ അവാർഡും ലഭിച്ചിട്ടുണ്ട്.ബ്രിട്ടീഷ് ടെലിവിഷൻ ചലച്ചിത്രം ലോംഗ്ഫോർഡിൽ  (2006) സീരിയൽ കില്ലർ ഇയാൻ ബ്രാഡി എന്ന കഥാപാത്രം അവതരിപ്പിച്ചതിനു അദ്ദേഹം ഒരു ഗോൾഡൻ ഗ്ലോബ് നോമിനേഷൻ നേടി.

2015 ൽ, അവഞ്ചേഴ്സ്: ഏജ് ഓഫ് അൾട്രോൺ എന്ന ചിത്രത്തിൽ യുലിസിസ് ക്ലോ എന്ന കഥാപാത്രത്തെ അവതരിപ്പിക്കുക വഴി മാർവൽ സിനിമാറ്റിക് യൂണിവേഴ്സിലും അദ്ദേഹം അരങ്ങേറി. 2018 ൽ ഇറങ്ങാനിരിക്കുന്ന ബ്ലാക്ക്‌ പാന്തർ എന്ന ചിത്രത്തിൽ ആ വേഷം വീണ്ടും അവതരിപ്പിക്കും. ലണ്ടനിലെ 'ഇമാഗ്നരിറിയം സ്റ്റുഡിയോ' എന്ന നിർമ്മാണ കമ്പനിയും മോഷൻ ക്യാപ്ചർ വർക്ക്ഷോപ്പും സെർഗിസിന് സ്വന്തമായി ഉണ്ട്. 2017 ൽ പുറത്തിറങ്ങിയ ഇമിഗിനാറിയത്തിന്റെ  'ബ്രീറ്റ്' എന്ന ചിത്രം അദ്ദേഹം സംവിധാനം ചെയ്തു.

## ആദ്യകാലജീവിതം
സെർക്കിസ് ജനിച്ചതും വളർന്നതും മിഡിൽസെക്സിലെ റുസ്ലിപ് മാനർ എന്ന സ്ഥലത്താണ്. അദ്ദേഹത്തിന്റെ അമ്മ ലില്ലി ഇംഗ്ലീഷുകാരിയാണ്. പിതാവ് ക്ലെമെന്റ് സെർക്കിസ് ഇറാഖിൽ ജനിച്ച അർമേനിയൻ വംശജനായ ഗൈനക്കോളജിസ്റ്റായിരുന്നു.  അദ്ദേഹത്തിന്റെ പൂർവ്വികരുടെ യഥാർത്ഥ കുടുംബപേര് "സർകിസിയൻ" ആയിരുന്നു. അച്ഛൻ പലപ്പോഴും മധ്യപൂർവദേശത്ത് ജോലി ചെയ്തിരുന്നു. സെർക്കിസും സഹോദരങ്ങളും ബ്രിട്ടനിൽ വളർന്നു. 

സെക്കിസിസ് സെന്റ് ബെനഡിക്ട്സ് സ്കൂളിലും, ഈലിങിലും, പിന്നീട് ലാൻകസ്റ്റർ യൂണിവേഴ്സിറ്റിയിൽ നിന്ന് വിഷ്വൽ ആർട്ട്സും പഠിച്ചു.. പോസ്റ്ററുകൾ രൂപകൽപന ചെയ്യാൻ താല്പര്യമുള്ളതിനാൽ അദ്ദേഹം തീയറ്റർ രണ്ടാം വിഷയമായി തിരഞ്ഞെടുത്തു. വിദ്യാർത്ഥി റേഡിയോ സ്റ്റേഷനായ ബെയ്ലിഗ് എഫ്.എമ്മിൽ.അദ്ദേഹം ഭാഗമായിരുന്നു. നഫീൽഡ് സ്റ്റുഡിയോയിൽ ചേർന്നു, നാടകങ്ങൾ രൂപകൽപ്പന ചെയ്യുകയും നിർമ്മിക്കുകയും ചെയ്തു.

## സ്വകാര്യ ജീവിതം
ലാൻകാസ്റ്റർ സർവ്വകലാശാലയിൽ ഡിഗ്രിയുടെ ഭാഗമായി വിഷ്വൽ ആർട്ടുകളും തിയേറ്ററുകളും പഠിച്ച അദ്ദേഹം 1985 ൽ ബിരുദം നേടി. സെർസിസ് 2002 ജൂലൈയിൽ ലൊറെയ്ൻ ആഷ്ബോണിനെ വിവാഹം കഴിച്ചു. വടക്കൻ ലണ്ടണിലുള്ള ക്രൗച്ച് എൻഡ് എന്ന സ്ഥലത്ത്, അദ്ദേഹം കുടുംബസമേതം വസിക്കുന്നു.  

## അഭിനയ ജീവിതം
### ചലച്ചിത്രം

### ടെലിവിഷൻ

## അവലംബം

വർഗ്ഗം:1964-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇംഗ്ലീഷ് നടൻ
സെത്യ നൊവന്തൊ

സെത്യ നൊവന്തൊ **Setya Novanto** (born 12 November 1955) ഇൻ തോനേഷ്യൻ രാഷ്ട്രീയക്കാരനാണ്. മുമ്പ് ഗോൾക്കർ പാർട്ടി ചെയർമാനും പീപ്പിൾസ് റപ്രസന്റേറ്റീവ് കൗൺസിൽ സ്പീക്കറും ആയിരുന്നു. (Indonesian: *Dewan Perwakilan Rakyat*, DPR). ബന്ദൂങിൽ ജനിച്ച അദ്ദേഹം 1998ൽ ആണ് രാഷ്ട്രീയത്തിൽ എത്തിയത്. അതിനു മുമ്പ് ബിസിനസ്സുകാരനായിരുന്നു. 

## അവലംബം

വർഗ്ഗം:1955-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
അദിശുദ്ജിപ്തോ അന്താരാഷ്ട്ര വിമാനത്താവളം

**അദിശുദ്ജിപ്തോ അന്താരാഷ്ട്ര വിമാനത്താവളംAdisutjipto** (or **Adisucipto**) **International Airport** () (IATAICAO ഇന്തോനേഷ്യയിലെ ജാവാ ദ്വീപിലെ യോഗ്യകർത്ത എന്ന പ്രദേശത്തെ അന്താരാഷ്ട്ര വിമാനത്താവളമാണ്. 

പ്രമ്പനാൻ ചരിത്രപ്രാധാന്യമുള്ള ക്ഷേത്രസമുച്ചയത്തിനടുത്താണ് ഈ വിമാനത്താവളം സ്ഥിതിചെയ്യുന്നത്. ഇതിനു   by  എന്ന അളവിലുള്ള റൺവേയുണ്ട്. . ഈ വിമാനത്താവളം പട്ടണമദ്ധ്യത്തിൽനിന്നും  ദൂരെയാണ്.

## ചരിത്രം
ലഘുചിത്രം|A Garuda Indonesia Boeing 737 NG with new livery at Adisutjipto International Airport, Yogyakarta, Indonesia. (2010)

## അവലംബം

വർഗ്ഗം:വിമാനത്താവളങ്ങൾ
ടൈഗർ സിന്ദാ ഹൈ

**ടൈഗർ സിന്ദാ ഹൈ**, അലി അബ്ബാസ് സഫർ സംവിധാനം ചെയ്ത ഒരു ഇന്ത്യൻ ത്രില്ലർ ചിത്രമാണ്. സൽമാൻ ഖാൻ, കത്രീന കൈഫ്, സജ്ജാദ് ഡെൽഫ്രോസ് തുടങ്ങിയവരാണ് ചിത്രത്തിലെ പ്രധാന കഥാപാത്രങ്ങളെയും അൻഗാദ് ബേദി, കുമുദ് മിശ്ര, നവാബ് ഷാ എന്നിവർ സഹ കഥാപാത്രങ്ങളെയും അവതരിപ്പിച്ചിരിക്കുന്നു. 2010 ൽ പുറത്തിറങ്ങിയ എക് ഥാ ടൈഗർ എന്ന ചിത്രത്തിൻറെ തുടർച്ചയായി പുറത്തിറങ്ങുന്ന ടൈഗർ ഫിലിം സീരീസിലെ രണ്ടാമത്തെ ചിത്രമാണിത്. ഈ ചിത്രത്തിൻറെ പ്രമേയം 2014 ലെ ISIL ൻറെ ഇന്ത്യൻ നഴ്സുമാരുടെ തട്ടിക്കൊണ്ടു പോകലാണ് . 2017 ഡിസംബർ 22 ന് ഈ ചിത്രം പ്രദർശനശാലകളിലെത്തുന്നു. 

## അഭിനേതാക്കൾ
* സൽമാൻ ഖാൻ : ടൈഗർ / അവിനാഷ് സിംഗ് രാത്തോർ
* കത്രീന കൈഫ് : സോയ
* സജ്ജാദ് ഡെൽഫ്രോസ് : അബു ഉസ്മാൻ
* സുദീപ് : പാകിസ്താനി ഐ.എസ്.ഐ. ഏജൻറ് സാഹിർ
* അൻഗാദ് ബേദി :നവീൻ
* കുമുദ് മിശ്ര : ടൈഗറിൻറെ ടീം അംഗം
* ഗിരീഷ് കർണ്ണാട് : ഷേണായ്
* നവാബ് ഷാ

## സംഗീതം
6 ഗാനങ്ങൾ അടങ്ങുന്ന ഈ ചിത്രത്തിൻറെ സൗണ്ട്‍ട്രാക്ക് 2017 ഡിസംബർ 12 ന് YRF മ്യൂസിക് പുറത്തിറക്കിയിരുന്നു. "സ്വാഗ് സേ സ്വാഗത്" എന്ന ഗാനത്തിൻറെ അറബിക് പതിപ്പ് ആലപിച്ചിരിക്കുന്നത് റബീഹ് ബാരൗഡ്, ബ്രിജിറ്റ് യാഘി എന്നിവരാണ്. 

## അവലംബം

വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഹിന്ദി ചലച്ചിത്രങ്ങൾ
നൊന്ദാബുരി (നഗരം)

നൊന്ദാബുരി **Nonthaburi** (, ) തായ്‌ലന്റിലെ അതേപേരിലുള്ള ജില്ലയുടെയും പ്രവിശ്യയിലെയും പ്രധാന നഗരമാണ്. ഇതിനു സിറ്റി മുനിസിപ്പാലിറ്റിയുടെ പദവിയുണ്ട്. അഞ്ചു ഉപജില്ലകൾ ചേർന്നതാണ്: സുവാൻ യായി, തലക് ഖ്വാൻ, ബാങ് ഖെൻ, ബാങ് ക്രാസോ, ത സായ് എന്നിവയാണിവ.  2012ലെ സെൻസസ് അനുസരിച്ച്, 258,550ആണ് ജനസംഖ്യ ബാങ്കോക്കിനെ ഒഴിവാക്കിയാൽ ഇതാണ് തായ്‌ലന്റിലെ ഏറ്റവും ജനസംഖ്യയുള്ള നഗരം. 

## അവലംബം
കോട്ടിക്കുളം

കേരള സംസ്ഥാനത്തിലെ കാസറഗോഡ് ജില്ലയിലെ ഒരു തീരദേശ ഗ്രാമമാണ് **കോട്ടിക്കുളം**.
## സ്ഥാനം
ബേക്കൽ കോട്ട കോട്ടിക്കുളത്തിന് അടുത്തായാണ്  സ്ഥിതി ചെയ്യുന്നത്. കാഞ്ഞങ്ങാട് നിന്നും 12 കിലോ മീറ്റർ വടക്കും കാസറഗോഡ് നിന്ന് 13 കിലോമീറ്റർ തെക്കും ആയാണ് ഈ ഗ്രാമത്തിന്റെ കേന്ദ്രം.
പാലക്കുന്ന് ശ്രീ ഭഗവതി ക്ഷേത്രം ഇവിടെയാണ് സ്ഥിതി ചെയ്യുന്നത്.
## പ്രധാന സ്ഥാപനങ്ങൾ
***റെയിൽവെ സ്റ്റേഷൻ**- സതേൺ റെയിൽവേയുടെ കീഴിലുള്ള മംഗലാപുരം ഷൊർണ്ണൂർ പാതയിൽ കോട്ടിക്കുളം സ്റ്റേഷൻ സ്ഥിതി ചെയ്യുന്നു.
***പോലീസ് സ്റ്റേഷൻ** - ബേക്കൽ തീരദേശ പോലീസ് സ്റ്റേഷൻ കോട്ടിക്കുളത്താണ്. 
***ബേക്കൽ ബി. ആർ. സി** - സർവ ശിക്ഷാ അഭിയാന്റെ ബേക്കൽ ഉപജില്ലാ ഓഫീസ്.
***വിദ്യാഭ്യാസ ഉപജില്ലാ ഓഫീസ്, ബേക്കൽ** -


Rlykottikkulam.jpg|കോട്ടിക്കുളം റെയിൽവേ സ്റ്റേഷൻ


## ഇതുകൂടി കാണുക
*കലംകനിപ്പ്

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഹാൽസ്‌കറാപ്റ്റർ

***ഹാൽസ്‌കറാപ്റ്റർ Halszkaraptor*** (meaning "Halszka's seizer") അന്തിമ ക്രിറ്റേഷ്യസ് യുഗത്തിൽ ജീവിച്ചിരുന്ന ഒരു ദിനോസോർ ആണ്. ഇതിന്റെ ഫോസിൽ മംഗോളിയയിൽ നിന്നും ലഭിച്ചതാണ്. ഡ്രോമിയോസോറിഡ് ജീനസിൽ പെട്ടതാണിത്. ഈ ജീനസിൽ അറിയപ്പെടുന്ന Halszkaraptor escuilliei എന്ന ഒരു സ്പീഷിസേയുള്ളു.

ശാസ്ത്രജ്ഞന്മാർ ഈ ഹോളോടൈപ്പിനെ ക്രൊക്കഡീലിയ, ജലപ്പക്ഷികൾ ഇവയുടെ അസ്ഥികളുമായി താരതമ്യം ചെയ്തിട്ടുണ്ട്. അങ്ങനെ, ഈ ദിനോസോർ ഒരു അർദ്ധ ജലജീവിയായിരുന്നു എന്ന് കണ്ടെത്തി. വംശജനിതകവിജ്ഞാനീയം ഉപയോഗിച്ചുനടത്തിയ വിശകലനം തെളിയിക്കുന്നത് ഇവ മഹാകാല, ഹൾസാൻപിസ് എന്നിവയ്ക്കൊപ്പം, ഉപകുടുംബമായ ഹാൽസ്‌കറാപ്റ്റോറിനേയിലെ അംഗമാണെന്നാണ്. 

## കണ്ടെത്തൽ
ഇടത്ത്‌|ലഘുചിത്രം|Skull of the holotype
ഹാൽസ്‌കറാപ്റ്റർ ദിനോസറിന്റെ ഹോളോടൈപ്പ് ജെഡോച്ചട്ട ഫോർമെഷൻ എന്ന ശിലാക്രമത്തിൽ നിന്നുജ്മാണുത്ഭവിച്ചത് എന്നു കരുതുന്നു. ഇത് മംഗോളിയ യിലെ ഉഗ പ്രദേശത്തായിരുന്നു ഇതിന്റെ ഫോസിൽ ഉണ്ടായിരുന്നത്. പിന്നീട് ഫോസിൽ കടത്തുകാർ ഈ അവശേഷിപ്പ് കടത്തിക്കൊണ്ടുപൊയി. ഈ ഫോസിൽ പല കൈ മറിഞ്ഞ് ജപ്പാൻ, ഗ്രേറ്റ് ബ്രിട്ടൺ, എന്നീ രാജ്യങ്ങൾ കടന്ന് എൽഡോണിയ എന്ന കമ്പനിയുടെ കൈവശം ആയി. ബ്രസ്സൽസിലെ റോയൽ ബെൽജിയം ഇൻസ്റ്റിട്യ്യൂട്ട് ഓഫ് നാചുറൽ സയൻസിന്റെ പക്കൽ ഇതെത്തി. അവർ അനേകം ശാസ്ത്രജ്ഞരെ ഇതു കാണിക്കുകയും ശാസ്ത്രജ്ഞരായ പാസ്കൽ ഗോഡിഫ്രോയിറ്റ്, ആന്ത്രിയ കൗ എന്നിവർ കൂടുതൽ പരീക്ഷണങ്ങൾ നടത്തുകയുമുണ്ടായി. യൂറോപ്പിയൻ സിങ്ക്രോട്രോൺ റേഡിയേഷൻ ഫെസിലിറ്റി എന്ന സ്ഥാപനത്തിലുള്ള സിങ്ക്രോട്രോൺ ഉപയൊഗിച്ച് ഈ സാമ്പിളിന്റെ വിശ്വാസ്യത തെളിയിക്കുകയും ചെയ്തു. ഈ വിവരം നേച്ചർ ശാസ്ത്ര ജേണലിൽ പ്രസിദ്ധീകരിച്ചു. അനേകം ചർച്ചകളുടെ ഫലമായി എസ്ക്യൂളി എന്ന സ്ഥാപനം മംഗോളിയൻ അധികൃതർക്ക് ഈ ഫോസിൽ തിരികെ നൽകുകയുണ്ടായി.

## വിവരണം

## വർഗ്ഗീകരണം
*Halszkaraptor* was placed in the Dromaeosauridae in 2017. A new clade Halszkaraptorinae was coined, containing *Halszkaraptor* and its close relatives *Hulsanpes* and *Mahakala*.

### Phylogeny

## Paleobiology

The only other non-avian dinosaurs known to have been adapted for a semiaquatic lifestyle are spinosaurids.

## അവലംബം
രാംസാഗർ ദേശീയോദ്യാനം

**രാംസാഗർ ദേശീയോദ്യാനം** ബംഗ്ലാദേശിലെ തേജ്പുറിൽ ദിനജ്പുർ ജില്ലയ്ക്കടുത്ത് സ്ഥിതിചെയ്യുന്നു. 27.76 ഹെക്ടർ വിസ്തൃതിയിൽ കിടക്കുന്ന ഉദ്യാനത്തിനുചുറ്റും ബംഗ്ലാദേശിലെ ഏറ്റവും വലിയ മനുഷ്യനിർമ്മിത തടാകമായ രാംസാഗർ തടാകവും കാണപ്പെടുന്നു. തടാകത്തിൽ രാംസാഗർ ടാങ്ക് എന്നറിയപ്പെടുന്ന ജലസംഭരണി നിർമ്മിച്ചത് 18-ാം നൂറ്റാണ്ടിലെ രാജാവായിരുന്ന രാം നാഥ് ആണ്. തെക്കു-വടക്ക് 1079 മീറ്റർ വിസ്താരവും കിഴക്ക്-പടിഞ്ഞാറ് 192.6 മീറ്റർ നീളവും ഈ തടാകത്തിനുണ്ട്. 30000 TK ചെലവാക്കി 1.5 ദശലക്ഷം തൊഴിലാളികൾ ചേർന്ന് കുഴിച്ച് നിർമ്മിച്ചെടുത്തതാണ് ഈ തടാകം.

രാംസാഗർ തടാകത്തിനുചുറ്റുമുള്ള പ്രദേശം തദ്ദേശവാസികളുടെയും വിദേശികളുടെയും വിനോദസഞ്ചാരകേന്ദ്രമാണ്. ഇവിടെയുള്ള സസ്യജന്തുജാലങ്ങളും പ്രകൃതിരമണീയമായ കാഴ്ചകളും വിനോദസഞ്ചാരികളെ ആകർഷിക്കുന്നു. പർജാതൻ നഗരസഭയാണ് വിനോദസഞ്ചാരപദ്ധതികൾ നടപ്പിൽ വരുത്തുന്നത്. ഈ നഗരസഭ സന്ദർശകർക്ക് ഉദ്യാനത്തിനുചുറ്റും വേണ്ടുന്ന സൗകര്യങ്ങളായ വിശ്രമ മുറി, പിക്നിക് സ്പോട്ട്, ലഘുഭക്ഷണശാല എന്നീ സൗകര്യങ്ങളൊരുക്കി കൊടുക്കുന്നു. ഇതുകൂടാതെ കുട്ടികൾക്കുവേണ്ടി കളിസ്ഥലവും ഒരുക്കിയിരിക്കുന്നു. ഈ ഉദ്യാനപ്രദേശത്തെ ജനസമ്മതമായ പ്രവർത്തനങ്ങൾ ബോട്ടുസവാരി, മീൻപിടിത്തം, കാൽനടയാത്ര എന്നിവയാണ്. രാംസാഗർ ദേശീയോദ്യാനത്തിൽ ഇടതൂർന്ന വനങ്ങൾ താരതമ്യേന കുറവാണ്. ബംഗ്ലാദേശിലെ വനംവകുപ്പ് അലങ്കാരവൃക്ഷങ്ങളും ഫലവൃക്ഷങ്ങളും വച്ചുപിടിപ്പിച്ച് ഒരു വനത്തിന്റെ പ്രതീതി ജനിപ്പിക്കുന്നു. പ്രകൃതി സൗന്ദര്യം കൊണ്ടുനിറഞ്ഞ ഉദ്യാനത്തിന് ഗവണ്മെന്റ് കൂടുതൽ ശ്രദ്ധ നൽകുന്നു.
 
## സസ്യജന്തുജാലങ്ങൾ

272 ഇനം സസ്യങ്ങൾ ദേശീയോദ്യാനത്തിൽ കണ്ടുവരുന്നു. ഉദ്യാനപ്രദേശത്തെ 36.76% സസ്യങ്ങൾ കളകൾ ആണ്. 27.57% ഔഷധസസ്യങ്ങളും, 15.07% അലങ്കാരസസ്യങ്ങളും, 10.29% തടിവ്യവസായത്തിനുള്ള മരങ്ങളും, 8.46% ഫലവൃക്ഷങ്ങളും, 6.62% ജലസസ്യങ്ങളും, 6.25% കൃഷിവിളകളും, 2.21% കാലിത്തീറ്റ സസ്യങ്ങളും, 2.21% സുഗന്ധദ്രവ്യസസ്യങ്ങളും, 1.84% പനവൃക്ഷങ്ങളും ഉദ്യാനപ്രദേശത്തെ തദ്ദേശസസ്യങ്ങളിൽപ്പെടുന്നു.

9 ഇനത്തിൽപ്പെട്ട തീരപക്ഷികളും (37.50%), 4 ഇനത്തിൽപ്പെട്ട ഇരപിടിയാൻ പക്ഷികളും (16.67%), 11ഇനത്തിൽപ്പെട്ട വാട്ടർ ഫൗളുകളും (45.83%) പക്ഷിജാലങ്ങളിൽപ്പെടുന്നു. തീരപക്ഷികളിൽ 3 ഇനം സർവ്വസാധാരണവും 4 ഇനം അപൂർവ്വവുമാകുന്നു. ഇരപിടിയാൻ പക്ഷികളിൽ 3 ഇനം അപൂർവ്വവും 1 ഇനം വളരെ അപൂർവ്വവുമാകുന്നു. തടാകത്തിനുചുറ്റുമുള്ള പ്രദേശം ദേശാടനപക്ഷികൾക്ക് ചേക്കേറാൻ പറ്റിയ സുരക്ഷിത സഥലമാണ്. കുളക്കോഴി (*Amaurornis phoenicurus*), ജക്കാന, മൂർഹെൻ, സാൻഡ് പൈപ്പർ, പുഴ ആള (*Sterna aurantia*) തുടങ്ങിയ പക്ഷികളും ഇവിടെ കണ്ടുവരുന്നു.

തടാകത്തിൽ ധാരാളം മത്സ്യങ്ങളും, ഫ്രെഷ് വാട്ടർ ക്രൊക്കഡൈൽ എന്നിവയും കാണപ്പെടുന്നു. കാട്ടുപന്നി (*Sus scrofa*), നീലക്കാള (*Boselaphus tragocamelus*), കഴുതപ്പുലി എന്നീ മൃഗങ്ങളും ഇവിടെ കണ്ടുവരുന്നു.

## ചിത്രശാല

പ്രമാണം: Fishing in Ramsagor.jpg| രാംസാഗർ ദേശീയോദ്യാനത്തിലെ മീൻപിടിത്തം
പ്രമാണം:White-breasted Waterhen (Amaurornis phoenicurus).jpg|കുളക്കോഴി
പ്രമാണം:Irediparra gallinacea - Comb-crested Jacana.jpg|ജക്കാന
പ്രമാണം:Dusky Moorhen, Gallinula tenebrosa in Victoria, Australia.jpg|മൂർഹെൻ
പ്രമാണം:Sterna aurantia (Ranganathittu).jpg|പുഴ ആള
പ്രമാണം:Nilgai.jpg|നീലക്കാള

## അവലംബം

വർഗ്ഗം:ബംഗ്ലാദേശിലെ ദേശീയോദ്യാനങ്ങൾ
ഹരിഫുൺചായ്

**ഹരിഫുൺചായ്** **Hariphunchai** അല്ലെങ്കിൽ ഹരിഫുൺജയ **Haribhunjaya** (from , in turn from ) ഇന്നത്തെ തായ്‌ലന്റിന്റെ വടക്കുഭാഗത്തുണ്ടായിരുന്ന ഒരു മോൺ രാജ്യമായിരുന്നു. തായ്കൾ ഈ രാജ്യത്തേയ്ക്കുവരുന്നതിനു നൂറ്റാണ്ടുകൾക്കുമുമ്പ് ആയിരുന്നു ഈ രാജ്യം നിലനിന്നത്. ആ രാജ്യത്തിന്റെ തലസ്ഥാനം ഇന്നത്തെ ലംഫൂൺ ആയിരുന്നു. അന്ന് ഈ പ്രദേശം ഹരിപുൺജൈ ഹരിഭൂമിജയ എന്നാണറിയപ്പെട്ടത്. 1292ൽ ഈ പ്രദേശം ലാൻ നാ എന്ന തായ് രാജ്യത്തെ മങ്രായി ഈ പട്ടണം പിടിച്ചെടുത്തു. .

## സ്ഥാപനം
കാമദേവിവംശ ഈ നഗരം 626ൽ സുതേപ് (സുദേവ്) എന്ന സന്യാസി ആയിരുന്നു സ്ഥാപിച്ചത് എന്നാണ് ഐതിഹ്യം പറയുന്നത്. ലാവോ രാജവംശത്തിലെ ഭരണാധികാരി തന്റെ മകളായ ജമദേവിയെ ഈ രാജ്യത്തെ ആദ്യ രാജ്ഞിയാവാനായി അയച്ചുകൊടുത്തത്രെ. ഈ വർഷം 750 ആണെന്നും പറയുന്നുണ്ട്. ആ സമയത്ത് ഈ പ്രദേശം ദ്വാരാവതി ഭരണത്തിൻകീഴിലായിരുന്നു. ജമാദേവി രാജ്ഞി രണ്ടു ഇരട്ടകളെ പ്രസവിച്ചുവത്രെ. ഇതിൽ മൂത്തയാളാണ് ഈ രാജ്യത്തെ ഭരണാധികാരിയായത്. ഇളയവൻ അടുത്തുള്ള മറ്റൊരു രാജ്യമായ ലമ്പാങ് ഭരിച്ചു. 

## രാജ്യത്തിന്റെ അത്യുന്നതിയും പതനവും
[ലഘുചിത്രം|A Hariphunchai statue of the [ഗൗതമബുദ്ധൻ|Buddha Shakyamuni from the 12th-13th century CE]]

## ഭരണകർത്താക്കളുടെ പട്ടിക
Names of monarchs of the Hariphunchai kingdom according to Tamnan Hariphunchai (*History of Kingdom of Hariphunchai*):
# ജമാദേവി രാജ്ഞി
# ഹനയോസ്
# കുമൻജരാജ്
# റുഡാൻട്ര
# സൊനോമാൻജുസാക്ക
# സംസാര
# പദുമരാജ്
# കുസദേവ
# നോകരാജ് (നാകരാജ്)
# ദശരാജ്
# ഗുട്ട
# സെറ
# യുവരാജ്
# ബ്രാഹ്മതരായോ
# മുക്സ (മോക്ഷ?)
# ത്രഫാക്ക
# Uchitajakraphad king of Lavo
# കാമ്പോൽ
# Jakaphadiraj, King of Atikuyaburi
# വസുദേവ്
# Yeyyala
# മഹാരാജ്, King of Lampang
# സെല
# കാഞ്ചന
# ചിലങ്ക
# ഫുൻതുല
# ഡിറ്റ
# ചെത്തരാജ് 
# ജെയകരാജ്
# ഫറ്റിജ്ജരാജ്
# തമികരാജ് (തംകരാജ്?)
# രതരാജ്
# സഫാസിത്ത്
# Chettharaj
# Jeyakaraj
# Datvanyaraj
# ഗംഗ
# Siribun
# Uthen
# Phanton
# Atana
# ഹാവം
# Trangal
# യോട്ട
# യിപ്പ്

## അവലംബം

* 'Historic Lamphun: Capital of the Mon Kingdom of Haripunchai', in: Forbes, Andrew, and Henley, David, *Ancient Chiang Mai* Volume 4. Chiang Mai, Cognoscenti Books, 2012. 
* Swearer, Donald K. and Sommai Premchit. The Legend of Queen Cama: Bodhiramsi's Camadevivamsa,   a Translation and Commentary. New York: State University of New York Press, 1998.
വർഗ്ഗം:ഏഷ്യയിലെ മുൻകാല രാജ്യങ്ങൾ
പീക്കി ബ്ലൈൻഡേഴ്സ് (ടിവി പരമ്പര)

ഒന്നാം ലോക മഹായുദ്ധത്തിനു ശേഷം ഇംഗ്ലണ്ടിലെ ബർമിങ്ഹാമിലെ  പീക് ബ്ലൈൻഡേഴ്സ് സംഘത്തിന്റെ ചൂഷണത്തെ അടിസ്ഥാനമാക്കി  ബി.ബി.സി അവതരിപ്പിച്ച ഒരു ബ്രിട്ടീഷ് ടെലിവിഷൻ ക്രൈം പരമ്പരയാണ് **പീക്കി ബ്ലൈൻഡേഴ്സ്** . സ്റ്റീവൻ നൈറ്റ് സൃഷ്ടിക്കുകയും  കാരിൻ മാൻഡബാക്ക് പ്രൊഡക്ഷൻസ്,  ടൈഗർ ആസ്പെക്റ്റ് പ്രൊഡക്ഷൻസ് എന്നിവർ ചേർന്ന നിർമ്മാണം നിർവഹിക്കുകയും ചെയ്ത ഈ പരമ്പര മുഖ്യമായും കേന്ദ്രീകരിക്കുന്നത് , പീക്കി ബ്ലൈൻഡേഴ്സ് സംഘത്തിന്റെ തലവനായ ടോമി ഷെൽബിയിലും, സംഘത്തെ അടിച്ചമർത്താൻ നിയോഗിക്കപ്പെട്ട ഡിറ്റക്ടീവ് ചെസ്റ്റർ കാംപ്ബെലിലുമാണ്.  കിലിയൻ മർഫി, സാം നീൽ എന്നിവർ യഥാക്രമം  ടോമി ഷെൽബിയുടെയും ചെസ്റ്റർ കാംപ്ബെലിന്റെയും വേഷങ്ങൾ കൈകാര്യം ചെയ്തു . 

2013 സെപ്റ്റംബർ 13 ന് ബി.ബി.സി. ടു ചാനലിൽ  ആറു എപ്പിസോഡുകൾ ഉള്ള ആദ്യ സീസൺ സംപ്രേഷണം ചെയ്തു. രണ്ടാം സീസൺ 2014 ഒക്ടോബർ 2 നും, മൂന്നാമത്തെ സീസൺ 2016 മേയ് 5 നും, നാലാം സീസൺ 2017 നവംബർ 15 നും സംപ്രേഷണം ചെയ്തു. .

## അവലംബം

വർഗ്ഗം:ടെലിവിഷൻ പരമ്പരകൾ
എയ്ഡൻ ഗില്ലൻ

**എയ്ഡൻ ഗില്ലൻ** (ജനനം: എയ്ഡൻ മർഫി, 1972 ഏപ്രിൽ 24 ന്) ഒരു ഐറിഷ് നടനാണ്. എച്ബിഓ പരമ്പര  ഗെയിം ഓഫ് ത്രോൺസിലെ, പീറ്റർ "ലിറ്റിൽഫിംഗർ‍ " ബെയ്ലിഷ് , എച്ബിഓ പരമ്പര ദ വയറിലെ, ടോമി കാർസെറ്റി,  ചാനൽ 4 പരമ്പര  ക്വീർ ആസ് ഫോക്കിലെ സ്റ്റുവർട്ട് അലൻ ജോൻസ് എന്നീ കഥാപാത്രങ്ങളെ അദ്ദേഹം അവിസ്മരണീയമാക്കി. സംഗീത പരിപാടിയായ അദെർ വോയിസിൻ്റെ 10 മുതൽ 13 വരെയുള്ള സീസണുകളിൽ  അദ്ദേഹം അവതാരകനായി പ്രവർത്തിച്ചിട്ടുണ്ട്.

മൂന്ന് ഐറിഷ് ഫിലിം ആന്റ് ടെലിവിഷൻ അവാർഡുകളും ഗില്ലൻ നേടിയിട്ടുണ്ട്. ഒരു ബ്രിട്ടീഷ് ഇൻഡിപെൻഡൻറ് ടെലിവിഷൻ അവാർഡ്, ബ്രിട്ടീഷ് ഇൻഡിപെൻഡൻറ് ഫിലിം അവാർഡ്, ടോണി അവാർഡിനുള്ള നാമനിർദ്ദേശം എന്നിവയും ഗില്ലനു ലഭിച്ചിട്ടുണ്ട്. 

## ചെറുപ്പകാലം
ഡബ്ലിനിലെ ഡ്രംകോണ്ട്രയിലാണ് ഗില്ലൻ ജനിച്ചത്. ഗ്ലാസ്നെവിൽവിലെ സെന്റ് വിൻസന്റ്സ് സി. ബി. യെസിൽ നിന്ന് അദ്ദേഹം വിദ്യാഭ്യാസം നേടി. കൗമാരക്കാരനായിരിക്കെ ഡബ്ലിൻ യൂത്ത് തിയേറ്റർ മുഖേനയാണ് അദ്ദേഹം തന്റെ അഭിനയ ജീവിതം ആരംഭിച്ചത്. 

## കരിയർ
ചാനൽ 4 അവതരിപ്പിച്ച ശ്രദ്ധേയ പരമ്പര ക്വീർ ആസ് ഫോക് ഫോക്കിലും അതിൻറെ രണ്ടാം പതിപ്പിലും ഗില്ലൻ, സ്റ്റുവർട്ട് അലൻ ജോൺസ് എന്ന കഥാപാത്രത്തെ അവതരിപ്പിച്ചു. ഈ പ്രകടനത്തിന് അദ്ദേഹത്തിന് മികച്ച നടനുള്ള ബ്രിട്ടീഷ് അക്കാഡമി ടെലിവിഷൻ അവാർഡ് നാമനിർദ്ദേശം ലഭിക്കുകയുണ്ടായി. ഹരോൾഡ് പിന്ററുടെ "ദ കെയർടേക്കർ" എന്ന നാടകത്തിലെ പ്രശസ്തമായ ബ്രോഡ് വേ കഥാപാത്രത്തിന്  അദ്ദേഹം ടോണി അവാർഡിന് നാമനിർദ്ദേശം ചെയ്യപ്പെട്ടു. 
ദ കെയർടേക്കറിലെ പ്രകടനത്തോടെ ശ്രദ്ധയിൽപ്പെട്ട ഗില്ലൻ, 2004 ൽ എച്ബിഓ അവതരിപ്പിച്ച ശ്രദ്ധേയമായ പരമ്പര ദ വയറിലെ ടോമി കാർസെറ്റി എന്ന കഥാപാത്രം കൈകാര്യം ചെയ്യാൻ നിയോഗിക്കപ്പെട്ടു. ഈ പ്രകടനത്തിന്  മികച്ച നടനുള്ള ഐറിഷ് ഫിലിം ആൻഡ് ടെലിവിഷൻ അവാർഡ് ലഭിക്കുകയുണ്ടായി. 2008-ൽ, സൺഡേ ട്രൈബ്യൂൺ ഗില്ലനെ "ഐറിഷ് കൾട്ട് ഹീറോ" ആയി അദ്ദേഹം തിരഞ്ഞെടുക്കപ്പെട്ടു. 2009 ൽ പുറത്തിറങ്ങിയ ചലച്ചിത്രം 12  റൗണ്ട്സിൽ അദ്ദേഹം പ്രത്യക്ഷപ്പെട്ടു. 
2011 ൽ, എച്ബിഓ പരമ്പര ഗെയിം ഓഫ് ത്രോൺസിൽ പീറ്റർ "ലിറ്റിൽഫിംഗർ‍" ബെയ്ലിഷ് എന്ന വേഷം അവിസ്മരണീയമാക്കിയ  ഗില്ലൻ തന്റെ രണ്ടാമത്തെ ഐറിഷ് ഫിലിം ആന്റ് ടെലിവിഷൻ അവാർഡ് നാമനിർദ്ദേശം നേടിയെടുക്കുകയുണ്ടായി. പരമ്പരയിലെ സംപ്രേഷണം ചെയ്ത ഏഴു  സീസണുകളിലും അദ്ദേഹം പ്രത്യക്ഷപ്പെട്ടു. ബ്രിട്ടിഷ് ക്രൈം ത്രില്ലർ ചിത്രമായ‌ ബ്ലിറ്റ്സിൽ ബാരി വെയിസ് എന്ന പോലീസുകാരന്റെ വേഷം ഗില്ലൻ അവതരിപ്പിച്ചു. 2012-ൽ ഗില്ലൻ  ദ ഡാർക്ക് നൈറ്റ് റൈസസ് എന്ന ചിത്രത്തിൽ സി.ഐ.എ ഏജന്റ് ബിൽ വിൽസൺ എന്ന കഥാപാത്രത്തെ അവതരിപ്പിക്കുക വഴി ഒരു പ്രധാന ഹോളിവുഡ് ചിത്രത്തിലും അദ്ദേഹം മുഖം കാണിച്ചു.ദ മേസ് റണ്ണർ ചലച്ചിത്ര പരമ്പരയിലെ രണ്ടാമത്തെ ചിത്രമായ മേസ് റണ്ണർ: ദി സ്കോച്ച് ട്രയൽസിൽ ജാൻസൺ എന്ന വേഷവും അദ്ദേഹം കൈകാര്യം ചെയ്തു. 

## സ്വകാര്യ ജീവിതം
2001-ൽ ഒലിവിയ ഒ’ഫ്ലനഗനെ വിവാഹം കഴിച്ചു. ഈ ദമ്പതികൾക്ക് രണ്ട് കുട്ടികളുണ്ട്. അവർ 2014 ൽ വേർപിരിഞ്ഞു. 2009 ൽ, ഗില്ലൻ ദ വയറിലെ പ്രകടനത്തിന് ഒരു ഐറിഷ് ഫിലിം ആന്റ് ടെലിവിഷൻ അവാർഡ് കരസ്ഥമാക്കിയപ്പോൾ, ആ പുരസ്കാരം അദ്ദേഹത്തിനും ഭാര്യയ്ക്കും കുട്ടികൾക്കും വേണ്ടി സമർപ്പിച്ചു. ഗില്ലൻറെ നിലവിലെ പങ്കാളി ഗായിക കാമിൽ ഓ'സള്ളിവൻ ആണ്. 

## അഭിനയിച്ച ചലച്ചിത്രങ്ങളുടെയും ടിവി പരിപാടികളുടെയും പട്ടിക

### ചലച്ചിത്രം

### ടെലിവിഷൻ

## അവലംബം

വർഗ്ഗം:1968-ൽ ജനിച്ചവർ
വർഗ്ഗം:ഇന്റെർനെറ്റ് മീമുകൾ
വർഗ്ഗം:ജീവിച്ചിരിക്കുന്നവർ
ഹെട്രോസൈക്ലിക് രാസസംയുക്തങ്ങൾ

വലത്ത്‌|ലഘുചിത്രം|525x525ബിന്ദു|structures and names of common and not so common heterocycle compounds
വലത്ത്‌|ലഘുചിത്രം|158x158ബിന്ദു|Pyridine, a heterocyclic compound
ലഘുചിത്രം|180x180ബിന്ദു|''cyclo''-Octasulfur, a homocyclic compound
രണ്ടോ അതിലധികമോ മൂലകങ്ങൾ വലയത്തിനുള്ളിൽ ഉൾപ്പെട്ടിട്ടുള്ള വലയ ആകൃതിയുള്ള രാസസംയുക്തങ്ങളാണ് **ഹെട്രോസൈക്ലിക് രാസസംയുക്തങ്ങൾ**. ഹെട്രോസൈക്കിളുകളെ സംബന്ധിച്ച പഠനങ്ങൾ നടത്തുന്ന ഓർഗാനിക് രസതന്ത്രശാഖയാണ് **ഹൈട്രോസൈക്ലിക് രസതന്ത്രം**.

ന്യൂക്ലിക് അമ്ലങ്ങൾ, വിവിധ മരുന്നുകളിലെ സംയുക്തങ്ങൾ, ജൈവ രാസവസ്തുക്കൾ (സെല്ലുലോസും ബന്ധപ്പെട്ട സംയുക്തങ്ങളും), പ്രകൃത്യാ ഉള്ളതും കൃത്രിമമായി നിർമ്മിക്കപ്പെട്ടവയുമായ വിവിധതരം ചായങ്ങൾ തുടങ്ങിയവ.

വർഗ്ഗം:ഹെട്രോസൈക്ലിക് രാസസംയുക്തങ്ങൾ
കൊല്ലൂർവിള ജുമാമസ്ജിദ്

കേരളത്തിൽ കൊല്ലം ജില്ലയിലെ പള്ളിമുക്കിനു സമീപം സ്ഥിതിചെയ്യുന്ന ഒരു മുസ്ലീം പള്ളിയാണ് **കൊല്ലൂർവിള ജുമാമസ്ജിദ്**. ദേശീയപാത 66-ൽ പള്ളിമുക്ക് ജംഗ്ഷനിൽ നിന്നും ഇരവിപുരത്തേക്കു പോകുന്ന പാതയോടു ചേർന്നാണ് ഈ പള്ളി സ്ഥിതിചെയ്യുന്നത്. കേരളത്തിലെ ഏറ്റവും വലിയ ജുമുഅ മസ്ജിദുകളിലൊന്നാണ് കൊല്ലൂർവിളയിലുള്ളത്. വെള്ളിയാഴ്ചകളിൽ  നടക്കുന്ന പ്രത്യേക പ്രാർത്ഥനയിൽ പങ്കെടുക്കുവാൻ നിരവധി വിശ്വാസികൾ ഇവിടെയെത്താറുണ്ട്.

## അവലംബം

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കൊല്ലം ജില്ലയിലെ മുസ്ലീം പള്ളികൾ
സ്വാർത്ഥത

ഒരു വ്യക്തി അയാളുടെ ലക്ഷ്യങ്ങൾക്കും ആവശ്യങ്ങൾക്കും അമിതമായി പ്രാധാന്യം നൽകുകയും, മറ്റുള്ളവർക്ക് അത്യാവശ്യമായി സഹായം ചെയ്യേണ്ട സാഹചര്യത്തിൽ പോലും, തന്റെ കാര്യങ്ങൾക്ക് മാത്രം പ്രാധാന്യം കൊടുക്കുകയും ചെയ്യുന്നതിനെ സ്വാർത്ഥത എന്ന് പറയാം.ഇതിന്റെ എതിർഭാവമാണ് പരോപകാരകാംക്ഷ

## കാരണങ്ങൾ
സ്വാർത്ഥത എന്നത് ഒരു സ്വഭാവമോ, അല്ലെങ്കിൽ വ്യക്തിത്വ സവിശേഷതയോ, ഒക്കെ ആണങ്കിലും അതിന് പല തരത്തിലുള്ള മന:ശാസ്ത്രപരമായ കാരണങ്ങളുണ്ട്. സ്വാർത്ഥത എന്നത് പലപ്പോഴും കഴിവില്ലായ്മയുടെ ലക്ഷണമാണ്. ഒരു വ്യക്തിക്ക് ജീവിത സാഹചര്യങ്ങളെ നല്ല രീതിയിൽ അഭിമുഖീകരിക്കുവാനും, പ്രയാസങ്ങളെ നേരിടുവാനുള്ള കഴിവില്ലായ്മ സ്വാർത്ഥതയിലേക്ക് നയിക്കും.

## അവലംബം

വർഗ്ഗം:സ്വഭാവം
ഓത്തുകൊട്ട്

കേരളത്തിൽ പുരാതന കാലം മുതൽക്കേ നിലനിൽക്കുന്ന ഒരു ആചാരമാണ് **ഓത്തുകൊട്ട്**.  ഷോഡശക്രിയാവൃത്തിയിൽ വ്യത്യസ്തത പുലർത്തുന്ന ഋഗ്വേദികളും സാമവേദികളും യജുർവേദികളും വേദ സംരക്ഷണത്തിനായി ഈ ചടങ്ങ് നടത്താറുണ്ട്. ദേശത്തിന്റെ ഐശ്വര്യത്തിനും വിദ്യാസമൃദ്ധിക്കുമായാണ് ഈ ചടങ്ങ് നടത്തുന്നത്.

ആഴ്ചകളോ മാസങ്ങളോ നീണ്ടു നിൽക്കുന്ന വേദ പരായണ യജ്ഞം ഓത്തുകൊട്ടിനോടനുബന്ധിച്ച് നടത്തുന്നു. പ്രമുഖ വൈദികരുടെ നേതൃത്വത്തിലാണ് ഇത് നടത്തുന്നത്. ഈ യജ്ഞത്തിൽ കുറഞ്ഞത് അറുപത്തിനാല് തവണയെങ്കിലും തങ്ങൾ അനുഷ്ഠിച്ച് പോരുന്ന വേദം ചൊല്ലിത്തീർക്കുന്നു. വേദപഠനത്തിന്റെ ഒന്നാം ഘട്ടവും ഉപനയനവും കഴിഞ്ഞ ബ്രാഹ്മണ ബാലന് ഇതിൽ പങ്കു ചേരാം. വേദം മുഴുവൻ മന:പാഠമാക്കി ചൊല്ലുന്നതാണ് ഇതിന്റെ പ്രത്യേകത.

ക്ഷേത്രങ്ങളോട് അനുബന്ധിച്ചാണ് ഓത്തുകെട്ട് ചടങ്ങ് നടത്തിവന്നിരുന്നത്. ഇപ്പോൾ തൃശൂർ ജില്ലയിലെ മിത്രാനന്ദപുരം വാമനമൂർത്തി ക്ഷേത്രം, രാപ്പാൾ ശ്രീകൃഷ്ണക്ഷേത്രം എന്നിവിടങ്ങളിൽ മാത്രമാണ് ഓത്തുകൊട്ട് നടക്കുന്നത്. 1300 വർഷങ്ങളായി മിത്രാനന്ദപുരത്ത് നടക്കുന്ന ഓത്തുകൊട്ട് ഓരോ മൂന്ന് വർഷത്തിലും തുടരുന്നു. 600 വർഷങ്ങളായി രാപ്പാളിൽ തുടരുന്ന ഈ ചടങ്ങ് ആറ് വർഷത്തെ ഇടവേളയിൽ നടക്കുന്നുണ്ട്.
## ആചാരങ്ങൾ
വേദസാഹിത്യത്തെ അതിന്റെ ഗുണവും രസവും നിലനിർത്തി എങ്ങനെ സംരക്ഷിച്ച്‌ പോരും എന്നതിന്റെ ഉത്തമ ഉദാഹരണം കൂടിയാണ്‌ ഓത്ത്കൊട്ടിലൂടെ പ്രകടമാകുന്നത്‌. ഓത്ത്കൊട്ടിൽ സംഹിത, പദം, കൊട്ട്‌ എന്നീ മൂന്ന്‌ വിധത്തിലുള്ള ആലാപന ക്രമങ്ങളുണ്ട്‌. ഇതിൽ സംഹിത സ്വരനിയമത്തോടെ, മാത്രനിയമത്തോടെ കൂട്ടിച്ചേർത്ത്‌ ആലപിക്കുന്നു. ഇതിനെ സ്വരത്തിൽ ചൊല്ലുക എന്നാണ്‌ പറയപ്പെടുന്നത്‌. ഒരാൾ സംഹിതയിലെ ഒരു പങ്ങാതി (അമ്പത്‌ പദങ്ങൾ അടങ്ങുന്ന ഖണ്ഡിക) സ്വരത്തിൽ ചൊല്ലുകയും മറ്റുള്ളവർ അത്‌ അഞ്ചുതവണ സ്വരത്തോടുകൂടിയോ അല്ലാതേയോ ചൊല്ലുന്നു. അതുപോലെ വ്യാകരണ നിയമമനുസരിച്ച്‌ ക്രോഡീകരിച്ച്‌ പദങ്ങൾ സ്വരത്തിൽ ചൊല്ലുകയും അത്‌ മറ്റുള്ളവർ സ്വരത്തോടുകൂടിയോ സ്വരമില്ലാതേയോ അഞ്ച്‌ തവണ ചൊല്ലുന്നു. സംഹിതയിലൂടെ സ്വരത്തിനും പദത്തിലൂടെ വ്യാകരണ ശാസ്ത്രത്തിനും ഇതിലൂടെ പ്രാധാന്യം വരുന്നു എന്നാണ്‌ ഓത്തുകൊട്ടിന്റെ ഒരു സവിശേഷത. 
പാണ്ഡിത്യത്തിന്റെ പ്രകടനം കൂടിയാണ്‌ ഓത്തുകൊട്ട്‌. സാധാരണയായി സന്ധ്യാസമയത്താണ്‌ ഇത്‌ നടത്താറുള്ളത്‌. ഇതിൽ ഒരാൾ പരീക്ഷക്ക്‌ ഇരിക്കുന്നതുപോലെ വേദപണ്ഡിതന്മാരുടെ മുന്നിൽ ഇരിക്കുകയും താൻ പഠിച്ച വേദം ഒരു ഓത്ത്‌ നാലുപദങ്ങളായി ചൊല്ലുകയും മറ്റുള്ളവർ മൂന്ന്‌ തവണ ആവർത്തിക്കുകയും ചെയ്യുന്നു. ഇതിൽ പരീക്ഷകൻ സ്വരത്തിലും പദവിശേഷണത്തിലും പിഴവ്‌ കൂടാതെ തങ്ങളുടെ പാണ്ഡിത്യം പ്രകടിപ്പിക്കുന്നു. ഇതിലൂടെ 44 ചർച്ചം കൃഷ്ണ യജുർവേദം പതിനാറ്‌ ആവർത്തി ആലാപനം ചെയ്യുന്നതാണ്‌ ഓത്തുകൊട്ട്‌. വൈദിക സമ്പത്ത്‌ എങ്ങനെ സംരക്ഷിക്കുമെന്ന ചിന്തയിൽ ആശങ്കയിലായ വേദപണ്ഡിതർ പരമശിവനെ തപസ്സ്‌ ചെയ്യുകയും ഒടുവിൽ ജഢാധാരിയായ ഒരു മഹർഷിയുടെ രൂപത്തിൽ പരമശിവൻ പ്രത്യക്ഷപ്പെടുകയും പണ്ഡിതർക്കായി ഓത്തുകൊട്ടിന്റെ അനുഷ്ഠാന രീതി ഉപദേശിച്ചുകൊടുക്കുകയും ചെയ്തതായാണ്‌ ഐതിഹ്യം

## അവലംബം

വർഗ്ഗം:ഷോഡശക്രിയകൾ
വർഗ്ഗം:വേദങ്ങൾ
വർഗ്ഗം:വൈദികകർമ്മങ്ങൾ
ബ്ലൂ പ്ലാനറ്റ് II

ബി.ബി.സി നാച്വറൽ ഹിസ്റ്ററി യൂണിറ്റ് നിർമ്മിച്ച ഒരു ബ്രിട്ടീഷ് പ്രകൃതി ഡോക്യുമെന്ററിയാണ് **ബ്ലൂ പ്ലാനെറ്റ് II**. അതിന്റെ മുൻഗാമിയായ ദ ബ്ലൂ പ്ലാനറ്റ് (2001) പോലെ പ്രകൃതിശാസ്ത്രജ്ഞനായ സർ ഡേവിഡ് ആറ്റൻബറോ അവതരണവും ആഖ്യാനവും നിർവഹിചു. ഹാൻസ് സിമ്മർ ആണ് പശ്ചാത്തലസംഗീതം ഒരുക്കിയത്. 

2017 ഒക്റ്റോബർ 29 നു  സംപ്രേഷണം ആരംഭിച്ച ഈ പരമ്പര ഒരേസമയം ബിബിസി വൺ, ബിബിസി വൺ എച്ച്ഡി, ബിബിസി എർത്ത് എന്നീ ചാനലുകളിൽ  ലഭ്യമായി. അതുവഴി യുണൈറ്റഡ് കിംഗ്ഡം, നോർഡിക് രാജ്യങ്ങൾ, യൂറോപ്യൻ രാജ്യങ്ങൾ, ഏഷ്യ എന്നിവിടങ്ങളിൽ ഒരേ ദിവസം തന്നെ സംപ്രേഷണം ചെയ്യപെടുന്ന ആദ്യ ബിബിസി നേച്ചർ ഡോക്യുമെന്ററി പരമ്പര എന്ന നേട്ടം കൈവരിച്ചു.

## പശ്ചാത്തലം
2013 ലാണ് ഓഷ്യൻസ് എന്ന പേരിൽ  ബി.ബി.സി ഈ പരമ്പര പ്രഖ്യാപിച്ചത്. 2017 ഫെബ്രുവരി 19 ന് ബ്ലൂ പ്ലാനെറ്റ് II എന്ന പേര് നൽകി. ചിത്രീകരണത്തിനു വേണ്ടി ചിലവഴിച്ച നാല് വർഷത്തെ കാലയളവിൽ 39 രാജ്യങ്ങളിലായി 125 പര്യവേക്ഷണങ്ങൾ നടത്തി, 6,000 മണിക്കൂർ ദൈർഘ്യമേറിയ ഡൈവിംഗ് ഫൂട്ടേജ് നിർമിച്ചു.

## സംഗീതം
സംഗീതസംവിധായകൻ ഹാൻസ് സിമ്മർ ആണ് ബ്ലൂ പ്ലാനറ്റ് II ന് പശ്ചാത്തലസംഗീതം ഒരുക്കിയത്. 2017 സെപ്റ്റംബറിൽ, ഇംഗ്ലീഷ് റോക്ക് ബാൻഡ് റേഡിയോഹെഡ്  സിമ്മറോടൊപ്പം സഹകരിച്ച്, അവരുടെ 2011 ആൽബം കിംഗ്‌ ഓഫ് ലിംബ്സിലെ  "ദി ബ്ലൂം" എന്ന ഗാനത്തിന്റെ ഒരു പുതിയ പതിപ്പ് ഈ പരമ്പരക്കുവേണ്ടി റെക്കോർഡ് ചെയ്യുകയുണ്ടായി. 2001 ൽ ബി.ബി.സി സംപ്രേഷണം ചെയ്ത ആദ്യ ബ്ലൂ പ്ലാനറ്റ് പരമ്പരയിൽ നിന്നും പ്രചോദനം ഉൾക്കൊണ്ട്‌ നിർമിച്ചതാണ് ബ്ളൂം എന്ന ഗാനമെന്നും, അതിൻറെ രണ്ടാം പതിപ്പിൽ ബി.ബി.സി ഈ ഗാനം ഉപയോഗിക്കുന്നതിൽ വളരെയധികം സന്തോഷമുണ്ടെന്നും, റേഡിയോഹെഡ് ഗായകൻ തോം യോർക്ക് ഒരു പത്രക്കുറിപ്പിൽ അഭിപ്രായപ്പെട്ടു. 

## സംപ്രേഷണം
ബിട്ടണിൽ പരമ്പരയുടെ ആദ്യപ്രദർശനം ബ്രിസ്റ്റോളിൽ സിനിമ ഡി ലക്സിൽ വച്ച് 2017 ഒക്ടോബർ 11 ന് നടന്നു. പ്രത്യേക അതിഥിയായ ആറ്റൻബറോയോടൊപ്പം നിർമ്മാതാക്കളും വന്യജീവി വിദഗ്ദ്ധരും പങ്കെടുത്തു. കഴിഞ്ഞ 60 വർഷക്കാലമായി ബി.ബി.സി.യിലെ നാച്വറൽ ഹിസ്റ്ററി പ്രോഗ്രാം ബ്രിസ്റ്റോൾ കേന്ദ്രീകരിച്ചാണ് നിർമിച്ചു വരുന്നത്. 2017 ഒക്റ്റോബർ 29 നാണ് ഈ പരമ്പര ആദ്യം സംപ്രേഷണം ചെയ്തത്.ഡോക്യുമെന്ററിയുടെ
ആദ്യത്തെ ആറു എപ്പിസോഡുകളിൽ 10 മിനിറ്റ് ദൈർഘ്യമുള്ള ഇൻ ടു ദ ബ്ലൂ എന്ന പേരിൽ മേക്കിംഗ് വീഡിയോ ഉൾപ്പെടെത്തിയിരുന്നു.

അന്താരാഷ്ട്രതലത്തിൽ കാനഡ (ബ്ലൂ ആന്റ് മീഡിയ) , ഓസ്ട്രേലിയ (ചാനൽ നയൻ) , ന്യൂസിലാൻഡ് (ടെലിവിഷൻ ന്യൂസിലാന്റ്) , സ്പയിൻ (ടെലിഫോണിക്ക), ഡെന്മാർക്ക്‌ (ഡിആർ),  സ്വീഡൻ (എസ് വി റ്റി ) ജർമ്മനി (ഡബ്ലു ഡി ആർ) എന്നിവയുൾപ്പടെയുള്ള ഏകദേശം 30 രാജ്യങ്ങളിലെ ടെലിവിഷൻ ചാനലുകൾക്ക് പരമ്പര സംപ്രേഷണം ചെയ്യാനുള്ള അവകാശം ബി.ബി.സി നേരത്തെ തന്നെ വിൽപ്പന ചെയ്തിരുന്നു.

## എപ്പിസോഡുകൾ

## അവലംബം

വർഗ്ഗം:ബി.ബി.സി ടെലിവിഷൻ ഡോക്യുമെന്ററികൾ
വർഗ്ഗം:ഡേവിഡ് ആറ്റൻബറോ
വിരൽ ദ്വയാങ്കം

വിരലുകൾ ഉപയോഗിച്ച് ദ്വയാങ്കസംഖ്യാവ്യവസ്ഥയിലെ സംഖ്യകളെ സൂചിപ്പിക്കുന്നതിനും എണ്ണുന്നതിനും ഉള്ള ഒരു സമ്പ്രദായം ആണ് ഇത്. ഒരു കൈയിലെ വിരലുകൾ ഉപയോഗിച്ച് പൂജ്യം മുതൽ മുപ്പത്തിയൊന്ന് (25&#x2212;1) വരെയും, രണ്ട് കൈയും കൂടി ഉപയോഗിച്ച് 1023 (210&#x2212;1) വരെയും എണ്ണാം.

നിവർന്നിരിക്കുന്ന വിരലുകൾ ഒന്നുകളെയും മടങ്ങിയിരിക്കുന്ന വിരലുകൾ പൂജ്യങ്ങളെയും സൂചിപ്പിക്കും.
പ്രമാണം:I love you in Sign Language or the number 19 in Finger Binary.jpg|19 എന്ന സംഖ്യ വലതുകൈ മാത്രം ഉപയാഗിച്ച് ബൈനറിയിൽ 10011 ആയി സൂചിപ്പിച്ചിരിക്കുന്നു. 10011  =  16 + 0 + 0 + 2 + 1   =  19


വർഗ്ഗം:അങ്കഗണിതം
സെന്റ് ആൻഡ്രൂസ് പള്ളി, കോവിൽത്തോട്ടം

കേരളത്തിൽ കൊല്ലം ജില്ലയിലെ ചവറയ്ക്കടുത്തായി സ്ഥിതിചെയ്യുന്ന ഒരു ക്രിസ്ത്യൻ ദേവാലയമാണ് **സെന്റ് ആൻഡ്രൂസ് പള്ളി**. കരുനാഗപ്പള്ളി താലൂക്കിൽ പന്മന - ചവറ പഞ്ചായത്തിലെ കോവിൽത്തോട്ടം എന്ന സ്ഥലത്താണ് ഈ റോമൻ കത്തോലിക് പള്ളി സ്ഥിതിചെയ്യുന്നത്. എ.ഡി. 1779-ൽ പോർച്ചുഗീസ് കൊളോണിയൽ വാസ്തുവിദ്യാശൈലിയിൽ നിർമ്മിച്ച ഈ പള്ളി യേശുക്രിസ്തുവിന്റെ ശിഷ്യന്മാരിലൊരാളായ അന്ത്രയോസ് ശ്ലീഹായ്ക്കായി സമർപ്പിച്ചിരിക്കുന്നു. കൊല്ലം ജില്ലയിലെ ഒരു പ്രധാന തീർത്ഥാടന കേന്ദ്രമാണ് സെന്റ് ആൻഡ്രൂസ് ദേവാലയം.

## ചരിത്രം
പോർച്ചുഗീസ് ഭരണകാലത്താണ് ഈ പള്ളി നിർമ്മിച്ചത്. ഏ.ഡി. 1779-ൽ ഫ്രാൻസിസ്കൻ മിഷണറിയിലെ യോവാകിം ഡെ സാന്റിയാഗോ എന്ന പുരോഹിതൻ ഈ പള്ളി പുനർനിർമ്മിച്ചു. അന്ത്രയോസ് ശ്ലീഹായ്ക്കു (ആൻഡ്രൂസ്) സമർപ്പിച്ച ഈ പള്ളിയെ പിന്നീട് കൊല്ലം രൂപതയുടെ ഭാഗമാക്കി. 2000-ത്തിനു ശേഷം പള്ളി വീണ്ടും പുതുക്കിപ്പണിഞ്ഞു. കൊല്ലം രൂപതാ ബിഷപ്പായിരുന്ന സ്റ്റാൻലി റോമൻ 2006-ൽ ഇവിടുത്തെ പുനഃപ്രതിഷ്ഠാ കർമ്മം നിർവ്വഹിച്ചു. റോമൻ സമ്പ്രദായം പിന്തുടരുന്ന ഈ പള്ളിയിൽ പ്രാർത്ഥനാകർമ്മങ്ങൾക്കും മറ്റും ഇംഗ്ലീഷ് ഭാഷയാണ് ഉപയോഗിച്ചുവരുന്നത്.

## സ്ഥാനം
കൊല്ലം ജില്ലയിലെ ചവറയ്ക്കു സമീപം കോവിൽത്തോട്ടം എന്ന തീരദേശഗ്രാമത്തിലാണ് സെന്റ് ആൻഡ്രൂസ് ദേവാലയം സ്ഥിതിചെയ്യുന്നത്. കേരളത്തിലെ കായൽ ശൃംഖലയുടെ ഭാഗമായ ടി.എസ്. കനാലിനും അറബിക്കടലിനും മധ്യേയാണ് ഈ പ്രദേശം സ്ഥിതിചെയ്യുന്നത്.

## അവലംബം

## പുറംകണ്ണികൾ
*Official '''St Andrew's Church, Kovilthottam''' website 

വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
പാകിസ്താനിലെ ക്രിസ്തുമതം

പാകിസ്താൻ ജനതയുടെ 1.6% ജനങ്ങൾ ക്രിസ്തുമതവിശ്വാസികളാണ്. 2005 ലെ കണക്കു പ്രകാരം 2.5 മില്യൺ ജനങ്ങളാണ് ക്രിസ്തുമത വിശ്വാസികൾ. ഇതിൽ ഏകദേശം പകുതി റോമൻ കത്തോലിക്കരും ബാക്കി പ്രോട്ടസ്റ്റന്റ് വിഭാഗവുമാണ്.
ഫോർവോ

**ഫോർവോ.കോം** എന്നത് ഉച്ചാരണശേഖരം ഉൾകൊള്ളുന്ന ഒരു വെബ്സൈറ്റാണ്. വിവിധ ഭാഷകളുടെ പഠനം സുഗമമാക്കാനെന്ന ഉദ്ദേശത്തോടു കൂടി തുടങ്ങിയ വെബ്‌സൈറ്റിൽ വാക്കുകളുടെ ഉച്ചാരണം അപ്‌ലോഡ് ചെയ്യാനും, ശ്രവിക്കാനും, ഡൗൺലോഡ് ചെയ്യാനും സാധിക്കും. 2007-ൽ സഹ-സ്ഥാപകനായ ഇസ്രയേൽ റൊന്ദൊന്റെ മനസ്സിലുദിച്ച ആശയം 2008-ൽ ഫലത്തിൽ വരികയായിരുന്നു. സ്പെയിനിലെ സൻ സെബാസ്ത്യനിലുള്ള ഫോർവോ മീഡിയ എസ്.എൽ. ആണ് വെബ്സൈറ്റിന്റെ ഉടമസ്ഥർ. ഇൻറർനെറ്റിൽ ലഭ്യമായിട്ടുള്ളതിൽ വെച്ച് ലോകത്തിലെ ഏറ്റവും വലിയ ഉച്ചാരണസഹായിയാണ് *ഫോർവോ*യെന്ന് വെബ്സൈറ്റിന്റെ പേജിൽ പറഞ്ഞിരിക്കുന്നു. 2013-ൽ ടൈമിന്റെ 50 മികച്ച വെബ്സൈറ്റുകളുടെ കൂട്ടത്തിൽ *ഫോർവോ*യും ഉൾപ്പെട്ടിരുന്നു.**

*ഫോർവോ*യിലുള്ള എല്ലാ ശബ്ദരേഖകളും അതിലെ ഉപയോക്താക്കൾ സൃഷ്ടിച്ചതാണ്. ഉപയോക്താക്കൾക്ക് മറ്റ് ഉച്ചാരണങ്ങൾ ശ്രവിച്ച് അത് നല്ലതാണോ അല്ലയോ എന്ന് വോട്ട് ചെയ്യാനുള്ള സൗകര്യവും ഇതിൽ ഒരുക്കിയിട്ടുണ്ട്. ഉച്ചാരണങ്ങൾ നിരൂപണം ചെയ്ത് അതിന്റെ നിലാവാരം പരിശോധിക്കാൻ സ്വയംസേവകരായ ഒരു കൂട്ടം സംശോധകരുമുണ്ട്. നിലവിൽ 330 ഭാഷകളെ ഇതിൽ പിന്തുണയ്ക്കുന്നു.

## അവലംബങ്ങൾ

## പുറത്തേയ്ക്കുള്ള കണ്ണികൾ
* ഫോർവോ വെബ്സൈറ്റ്

വർഗ്ഗം:വെബ്സൈറ്റുകൾ
യോനോ

ഭാരതീയ സ്റ്റേറ്റ് ബാങ്ക് അവതരിപ്പിച്ച ഒരു ഡിജിറ്റൽ ബാങ്കിംഗ് പ്ലാറ്റ്ഫോം ആണ് **യോനോ** **(YONO)**   അഥവാ ***യു ഒൺലി നീഡ്‌ വൺ*** (**Y**ou **O**nly **N**eed **O**ne). ഉപഭോക്താക്കൾക്ക് തൽക്ഷണം അക്കൗണ്ടുകൾ തുടങ്ങാനും, ഇടപാടുകൾ ഓൺലൈനായി ഷോപ്പിംഗിലേക്ക് എന്നിവ  നടത്തുകയും എല്ലാം ഈ ഒരു മൊബൈൽ ആപ് മുഖേന സാധിക്കും.ആൻഡ്രോയിഡിലും ഐഒഎസ് പ്ലാറ്റ്ഫോമിലും യോനോ ലഭ്യമാണ്. 

## അവതരണം
2017 നവംബർ 25 ന് ഡൽഹിയിൽ ധനകാര്യമന്ത്രി ശ്രീ അരുൺ ജെയ്റ്റ്ലിയാണ് ഈ ആപ്ലിക്കേഷൻ ഔദ്യോഗികമായി അവതരിപ്പിച്ചത്. 

## സവിശേഷതകൾ
ഓൺലൈൻ ഷോപ്പിംഗ്, യാത്രാ ബുക്കിംഗ്, ഓൺലൈൻ ബുക്കിങ്, ഓഫ്ലൈൻ റീട്ടെയിൽ എന്നിവ ഉൾപ്പെടെ 60 ൽപരം ഇ-കൊമേഴ്സ് കമ്പനികളിൽ നിന്നുള്ള സേവനങ്ങൾ യോനോ വാഗ്ദാനം ചെയ്യുന്നു. ബാങ്ക് അക്കൌണ്ട് തുറക്കൽ, ഫണ്ട് ഇടപാടുകൾ, പണമിടപാട് ബിൽ പേയ്മെന്റ്, വായ്പ എന്നിവ പോലുള്ള സാധാരണ മൊബൈൽ ബാങ്കിംഗ് സേവനങ്ങൾ യോനോ നൽകുന്നു. 

## അവലംബം

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
ആലിഫാറ്റിക് സംയുക്തങ്ങൾ

ഓർഗാനിക രസതന്ത്രത്തിൽ ഹൈഡ്രോകാർബണുകളെ (കാർബണും ഹൈഡ്രജനും ചേർന്നുണ്ടാകുന്ന സംയുക്തങ്ങൾ)  ആലിഫാറ്റിക് സംയുക്തങ്ങൾ എന്നും ആരോമാറ്റിക് സംയുക്തങ്ങളെന്നും ഉള്ള രണ്ട് പ്രധാന ഉപവിഭാഗങ്ങളായി തിരിച്ചിരിക്കുന്നു. **ആലിഫാറ്റിക് സംയുക്തങ്ങൾ** ആരോമാറ്റിക്കല്ലാത്ത എല്ലാ സംയുക്തങ്ങൾക്കും പറയുന്ന പേരാണ്. ഇവയിൽ വലയങ്ങളോ അല്ലാത്തവയോ ആയ സംയുക്തങ്ങൾ ഉണ്ടായിരിക്കും. സാധാരണയായി ആലിഫാറ്റിക് വലയ സംയുക്തങ്ങൾ എല്ലാം തന്നെ അസ്ഥിരമായിരിക്കും. ആരോമാറ്റിക് വലയ സംയുക്തങ്ങൾ എല്ലാം താരതമ്യേന സ്ഥിരമായിരിക്കും (ഉദാഹരണം ബെൻസീൻ). ആലിഫാറ്റിക് സംയുക്തങ്ങൾ പൂരിത സംയുക്തങ്ങളോ (ഹെക്സേൻ) അപൂരിതസംയുക്തങ്ങളോ(ഹെക്സീൻ, ഹെക്സൈൻ) ആയിരിക്കും. തുറന്ന കണ്ണികളുള്ള സംയുക്തങ്ങളിൽ (നേരേയുള്ളതോ ശാഖകളുള്ളതോ) വലയങ്ങൾ ഉണ്ടാകാറില്ല അതിനാൽ അവ ആലിഫാറ്റിക് സംയുക്തങ്ങളാണ്.

## ഘടന
ആലിഫാറ്റിക് സംയുക്തങ്ങൾ പൂരിതമായവയോ (ഏകബന്ധനമുള്ള ആൽക്കേനുകൾ) അപൂരിതമായവയോ (ദ്വിബന്ധനമുള്ള ആൽക്കീനുകളും ത്രിബന്ധനമുള്ള ആൽക്കൈനുകളും) ആണ്. ഹൈഡ്രജന്റെകൂടെ മറ്റ് മൂലകങ്ങളും കാർബൺ ചങ്ങലയിൽ കാണപ്പെടുന്നു. സാധാരണയായി കാണുന്ന മൂലകങ്ങൾ ഓക്സിജൻ, നൈട്രജൻ, സൾഫർ, ക്ലോറിൻ എന്നിവയാണ്

ഏറ്റവും ലളിതമായ ആലിഫാറ്റിക് സംയുക്തമാണ് മീഥേൻ (CH4).

## സ്വഭാവങ്ങൾ
ഭൂരിഭാഗം ആലിഫാറ്റിക് സംയുക്തങ്ങളും കത്തുന്നവയാണ്. ഹൈഡ്രോ കാർബണുകൾ സാധാരണയായി ഇന്ധനമായി ഉപയോഗിക്കുന്നു. മീഥേൻ ബുൻസൻ ദീപങ്ങളിലും ദ്രവീകരിച്ച പ്രകൃതി വാതകമായും അസറ്റൈലീൻ വെൽഡിംഗിലും ഉപയോഗിക്കുന്നു.

## ആലിഫാറ്റിക് സംയുക്തങ്ങളുടെ ഉദാഹരണങ്ങൾ
ഏറ്റവും പ്രധാനപ്പെട്ട ആലിഫാറ്റിക് സംയുക്തങ്ങൾ ചുവടെ:
* n-, iso- and cyclo-alk**an**es (പൂരിത ഹൈഡ്രോകാർബണുകൾ)
* n-, iso- and cyclo-alk**en**es and -alk**yn**es (അപൂരിത ഹൈഡ്രോ കാർബണുകൾ).
തന്മാത്രകൾ കുറവുള്ള ആലിഫാറ്റിക് സംയുക്തങ്ങളുടെ ഉദാഹരണങ്ങൾ ചുവടെ(കാർബൺ ആറ്റങ്ങളുടെ വർദ്ധനവനുസരിച്ച് ക്രമീകരിച്ചിരിക്കുന്നു)

## ഇതും കാണുക
* ആരോമാറ്റിക് സംയുക്തങ്ങൾ

## References

വർഗ്ഗം:ജൈവ സംയുക്തങ്ങൾ
വർഗ്ഗം:ഓർഗാനിക സംയുക്തങ്ങൾ
ഐസ്ലിംഗ് ഫ്രാൻസിയോസി

**ഐസ്ലിംഗ് ഫ്രാൻസിയോസി** (ജനനം ജൂൺ 6, 1993) ഒരു ഐറിഷ്-ഇറ്റാലിയൻ നടിയാണ്. ബി.ബി.സി. ടു ക്രൈം നാടക പരമ്പര *ദ ഫോൾ* ൽ കേറ്റി ബെനഡിറ്റോ, ടി.എൻ.ടി പരമ്പര *ലെജന്റ്സ്*ൽ കേറ്റ് ക്രോഫോർഡ് എന്നീ വേഷങ്ങൾ ചെയ്തതു വഴിയാണ് ഫ്രാൻസിയോസി പ്രശസ്തയായത്. 

2016-ൽ, എച് ബി ഓ പരമ്പര ഗെയിം ഓഫ് ത്രോൺസിന്റെ ആറാമത്തെയും ഏഴാമത്തെയും സീസണുകളിൽ ലിയാന സ്ടാർക്ക് എന്ന വേഷം കൈകാര്യം ചെയ്തു. 2017 ൽ ജെന്നിഫർ കെന്റ് സംവിധാനം ചെയ്തു ടാസ്മാനിയ കേന്ദ്രമായി ചിത്രീകരിച്ച *ദ നൈറ്റിംഗേൽ* എന്ന പീരീഡ്‌ ചിത്രത്തിൽ മുഖ്യ വേഷം ചെയ്തു. 

## ചെറുപ്പകാലം
ഇറ്റലിയിൽ ഒരു ഇറ്റാലിയൻ പിതാവിനും  ഒരു ഐറിഷ് മാതാവിനും മൂന്നാമത്തെ കുട്ടിയായി  ജനിച്ച ഫ്രാൻസിയോസി അയർലണ്ടലെ ഡബ്ലിനിലാണ് വളർന്നത്‌. ഇംഗ്ലീഷ്, ഇറ്റാലിയൻ ഭാഷകൾ നന്നായി കൈകാര്യം ചെയ്യും. ഡബ്ലിനിലെ ട്രിനിറ്റി കോളജിൽ ഫ്രഞ്ച്, സ്പാനിഷ് ഭാഷകൾ പഠിച്ചു. 

## അഭിനയ ജീവിതം

### ചലച്ചിത്രം

### ടെലിവിഷൻ

## നേട്ടങ്ങൾ

## അവലംബം

## പുറത്തേക്കുള്ള കണ്ണികൾ
* 
വർഗ്ഗം:1993-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
മെയ്‌സി വില്യംസ്

**മാർഗരറ്റ് കോൺസ്റ്റാൻസ് "മെയ്‌സി " വില്യംസ്** (ജനനം: ഏപ്രിൽ 15, 1997) ഒരു ഇംഗ്ലീഷ് നടി ആണ്. 2011 ൽ എച് ബി ഓ പരമ്പര ഗെയിം ഓഫ് ത്രോൺസിൽ ആര്യ സ്റ്റാർക്ക് എന്ന വേഷംഅഭിനയിച്ചുകൊണ്ട് പ്രൊഫഷണൽ അഭിനയ രംഗത്ത് അരങ്ങേറ്റം നടത്തി. ഈ പ്രകടനത്തിന് മികച്ച സഹനടിക്കുള്ള എന്റർടെയ്ൻമെന്റ് വീക്കിലി അവാർഡ്, മികച്ച സഹ നടിക്കുള്ള പോർട്ടൽ അവാർഡ്, മികച്ച യുവതാരത്തിനുള്ള  സാറ്റൺ പുരസ്കാരം എന്നിവ മെയ്‌സി നേടി. 2016 ൽ ഒരു നാടക പരമ്പരയിലെ മികച്ച സഹനടിക്കുള്ള പ്രൈം ടൈം എമ്മി അവാർഡിന് നാമനിർദ്ദേശം ചെയ്യപ്പെട്ടു.

ബി.ബി.സി. പരമ്പര ഡോക്ടർ ഹു യിൽ അഷിൽദർ എന്ന വേഷത്തിൽ അതിഥി താരമായി എത്തി. ടെലിവിഷൻ കൂടാതെ, ദ ഫോളിങ്ങ് (2014) എന്ന സിനിമയിലൂടെ ഫീച്ചർ ഫിലിം രംഗത്തും അവർ അരങ്ങേറ്റം നടത്തി 

## ചെറുപ്പകാലം
കുടുംബത്തിലെ നാല് കുട്ടികളിൽ ഏറ്റവും ഇളയതായി ബ്രിട്ടനിലെ ബ്രിസ്റ്റോളിൽ ആണ് മെയ്‌സി ജനിച്ചത്. ദി പെരിഷേർസ് എന്ന കോമിക് സ്ട്രിപ്പിലെ കഥാപാത്രത്തിൽ നിന്നാണ് മെയ്‌സി എന്ന പേര് ലഭിച്ചത്.

## കരിയർ
ഇംഗ്ലണ്ടിലുടനീളം 300 നടിമാരിൽ നിന്നാണ് ആര്യ സ്റ്റാർക്ക് എന്ന വേഷം ചെയ്യാൻ മെയ്‌സിയെ തിരഞ്ഞെടുത്ത്. ഈ പരമ്പരയിലെ പ്രകടനത്തിന് അവൾ നിരൂപക പ്രശംസ നേടി.ഷോയുടെ രണ്ടാം സീസണിലും മികച്ച നിരൂപക പ്രശംസ നേടിയതിനെ തുടർന്നു, എച് ബി ഓ മികച്ച സഹനടിക്കുള്ള 2012 പ്രൈംടൈം എമ്മി അവാർഡിനു പരിഗണനയ്ക്കായി മെയ്‌സിയുടെ പേര് സമർപ്പിച്ചു, എന്നാൽ ആ വർഷം നാമനിർദ്ദേശം ലഭിച്ചില്ല. തൻറെ പതിനഞ്ചാം വയസ്സിൽ , മികച്ച സഹനടിക്കുള്ള പോർട്ടൽ അവാർഡ് നേടി, ഈ നേട്ടം കൈവരിക്കുന്ന ഏറ്റവും പ്രായം കുറഞ്ഞ നടിയായി മെയ്‌സി.  ഗെയിം ഓഫ് ത്രോൺസിൽ ഇതുവരെ സംപ്രേഷണം ചെയ്ത എട്ട് സീസണിലും മെയ്‌സി പ്രത്യക്ഷപ്പെട്ടു.

2014-ൽ മെയ്‌സി ബ്രിട്ടീഷ് സിനിമയായ ദ ഫോളിങ്ങിൽ  ലിഡിയ എന്നാ കഥാപാത്രം അവതരിപ്പിച്ചു.2015 മാർച്ച് 30 ന്, ഡോക്ടർ ഹു പരമ്പരയുടെ രണ്ടു എപ്പിസോഡുകളിൽ  മെയ്‌സി അതിഥി താരമായി എത്തുമെന്ന്  ബിബിസി അറിയിച്ചു. 2018 ൽ സൂപ്പർഹീറോ ചിത്രമായ ന്യൂ മ്യൂട്ടന്റ്സിൽ വൂൾഫ്സ്ബേനായി അഭിനയിക്കുകയാണ് മെയ്‌സി. 

## അഭിനയ ജീവിതം

### ചലച്ചിത്രം

### ടെലിവിഷൻ

### സംഗീത വീഡിയോകൾ
* "ഓഷ്യൻസ്" – സീഫ്രെറ്റ് (2015)
* "റെസ്റ്റ് യുവർ ലൗ" – ദ വാംപ്സ് (2015)
* "സിങ് " – പെന്റാന്റോണിക്സ് (2015)
* "സണ്ടെ" – ഗാർഡ്ന (2015)

## പുരസ്കാരങ്ങളും നാമനിർദ്ദേശങ്ങളും

## അവലംബം

## പുറത്തേക്കുള്ള കണ്ണികൾ
* 
* 
വർഗ്ഗം:1997-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഏപ്രിൽ 15-ന് ജനിച്ചവർ
ഗുർജാനി

**ഗുർജാനി** കിഴക്കൻ ജോർജിയയിലെ കാഖെട്ടി മേഖലയിൽ സ്ഥിതിചെയ്യുന്ന നഗരമാണ്. ഇത് ഗുർജാനി മുനിസിപ്പാലിറ്റിയുടെ ആസ്ഥാനംകൂടിയാണ്. അലാസാനി നദിയുടെ സമതലപ്രദേശത്ത് സമുദ്രനിരപ്പിൽ നിന്ന് ഏകദേശം 415 മീറ്റർ ഉയരത്തിലാണ് ഈ നഗരം സ്ഥിതി ചെയ്യുന്നത്. പതിനാറാം നൂറ്റാണ്ടിലെ ഒരു ചരിത്രപ്രാധാന്യമുള്ള രേഖയിൽ ഗുർജാനി ഒരു ഗ്രാമമെന്ന നിലയിൽ രേഖപ്പെടുത്തപ്പെട്ടിരുന്നു. 1934 ൽ സോവിയറ്റ് ജോർജിയിൽ ഇത് ഒരു നഗരത്തിന്റെ സ്ഥാനം നേടിയെടുത്തു. 2014 ലെ സെൻസസ് രേഖകൾ പ്രകാരം, ഗുർജാനിയിലെ ജനസംഖ്യ 8,024 ആയിരുന്നു. ജോർജിയയുടെ ഏറ്റവും വലിയ വൈൻ നിർമ്മാണ മേഖലയുടെ കേന്ദ്രമാണ് ഈ നഗരം.

## അവലംബം

വർഗ്ഗം:ജോർജ്ജിയയിലെ നഗരങ്ങൾ
അലസാനി നദി

**അലസാനി നദി** കോക്കസസിലൂടെ ഒഴുകുന്ന ഒരു നദിയാണ്. കിഴക്കൻ ജോർജിയയിലെ കുറ നദിയുടെ പ്രധാന പോഷകനദിയായി ഇത് 351 കിലോമീറ്റർ (218 മൈൽ) നീളത്തിൽ ഒഴുകുന്നു. മിൻഗഷെവിർ റിസർവോയറിൽ വച്ച് കുറ നദിയുമായി ചേരുന്നതിനു മുമ്പ് ഈ നദിയുടെ ഒരു ഭാഗം ജോർജ്ജിയയും അസർബൈജാനും തമ്മിലുള്ള അതിർത്തിയുടെ ഭാഗമായി മാറുന്നു. അഖ്‍മെറ്റ ജില്ലയുടെ വടക്കുപടിഞ്ഞാറുള്ള പ്രധാന ഗിരിശിഖരത്തിൻറെ തെക്ക്, ഗ്രേറ്റർ കോക്കസിൽനിന്നാണ് അലസാനി നദി ഉത്ഭവിക്കുന്നത്. ഈ നദി പ്രാഥമികമായി തെക്കോട്ട് അഖ്‍മെറ്റ പട്ടണത്തിൻറെ ഭാഗത്തേയ്ക്കും തുടർന്ന് കഖെട്ടിയിലെ ഫലഭൂയിഷ്ടമായ അലസാനി താഴ്‍വരയിലൂടെ തെക്കുകിഴക്കുഭാഗത്തേയ്ക്കും ഒഴുകുന്നു. ജോർജിയൻ വൈൻ വ്യവസായത്തിന്റെ കേന്ദ്രമാണ് അലാസാനി മേഖല. നൂറ്റാണ്ടുകളായി പേർഷ്യൻ ആക്രമണകാരികളുടെ ഒരു പ്രവേശന കവാടവുമായിരുന്നു ഈ പ്രദേശം. ഈ നദി സഞ്ചാരികൾക്ക് റാഫ്റ്റിംഗിന് പ്രിയങ്കരമാണ്.

## അവലംബം

വർഗ്ഗം:ജോർജ്ജിയയിലെ (രാജ്യം) നദികൾ
സെന്റ് ആന്റണീസ് പള്ളി, കാഞ്ഞിരംകോട്

കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു ലത്തീൻ കത്തോലിക് പള്ളിയാണ് **സെന്റ് ആന്റണീസ് പള്ളി**. കുണ്ടറയ്ക്കു സമീപമുള്ള കാഞ്ഞിരകോട് എന്ന സ്ഥലത്താണ് ഇത് സ്ഥിതിചെയ്യുന്നത്. ഏതാണ്ട് പതിനായിരം കുടുംബങ്ങൾ ഈ പള്ളി സന്ദർശിക്കാനെത്തുന്നുണ്ട്.

## ചരിത്രം
സെന്റ് ആന്റണീസ് പള്ളിക്ക് ഏകദേശം 400 വർഷത്തെ പഴക്കമുള്ളതായി കണക്കാക്കുന്നു.എ ഡി എട്ടാം ശതകത്തിൽ സബരിശോയുടെ നേതൃത്വത്തിൽ ഒരു പറ്റം സിറിയൻ കച്ചവടക്കാർ കൊല്ലത്തു താമസം ഉറപ്പിച്ചു. കൊല്ലം രാജാവ്മീ ഇവർക്കു കച്ചവടം കൃഷി എന്നിവ ചെയ്യാൻ ഉള്ള സ്വാതന്ത്ര്യം നൽകി. കൊല്ലം രാജാവിന്റെ ഒരു സാമന്തകനായ കാഞ്ചിരവൻ കാഞ്ഞിരകോട് ഭരിച്ചിരുന്നു, പിന്നീട് കാഞ്ചിരവൻ വാണിരുന്ന നാടിനു കാഞ്ചി രവൻകോട് പിന്നെ കാഞ്ഞിരകോട് ആയി.

9 ശതകത്തിൽ ഇവിടെ ആസ്ഥാനമുറപ്പിച്ച സെന്റ് തോമസ് ക്രിസ്തിയാനികൾ ആരാധനക്കായി പള്ളി സഥാപിച്ചിരുന്നു.

കാഞ്ഞിരകോട് വിശുദ്ധ ലൂസിയ പുണ്യവതിയുടെ നാമത്തിലുള്ള ദേവാലയം 1609-1611 കാലഘട്ടത്തിലാണ് പണിചെയ്തത്. ഇതിലേക്കു ധന സഹായം നൽകിയത് `മേരി അമ്മാൾ´ എന്ന പേരിൽ അറിയപ്പെട്ട ലക്ഷ്മി അമ്മാൾ എന്ന സ്ത്രീ ആണ്. ആദ്യ പൂജ അർപ്പിച്ചത് 1609 ൽ ആണ്, വിശുദ്ധ ലൂസിയയുടെ തിരുരൂപം ഇപ്പോഴും ഇവിടെ ഉണ്ട്.1633ൽ കാഞ്ഞിരകോട് ദേവാലയം വലുതാക്കുകയും വിശുദ്ധ അന്തോന്നിസിനെ ഇടവക മാധ്യസ്ഥനായി സ്വികരിക്കുകയും ചെയ്തു.

ഇന്ന് പള്ളിയിൽ കാണുന്ന രൂപം പോർട്ടുഗലിൽ നിർമിച്ചത് ആണ്, വിശുദ്ധ രൂപം പള്ളിയിൽ സ്ഥാപിക്കാമെന്നു നേരുകയും ഗോവ വഴി കൊല്ലത്തു എത്തിക്കുകയും ചെയ്തു.

ഇന്ന് കാണുന്ന പള്ളി പഴയ പള്ളിയുടെ സ്ഥാനത്തു 1986ൽ നവികരിച്ച മനോഹമായ പള്ളി ആണ്.

ഒരു തീർത്ഥാടന കേന്ദ്രമായി തീർന്ന ഈ ദേവാലയത്തിൽ ഇന്ന് നാനാജാതി മതസ്ഥരായ ഭക്തർ വന്ന് വിശുദ്ധന്റെ അനുഗ്രഹം പ്രാപിക്കുന്നു.ഫെബ്രുവരി മാസത്തിലാണ് ഇവിടുത്തെതെ തിരുനാൾ നടത്തപ്പെടുന്നത്. ഇവിടുത്തെ തിരുനാൾ കാഞ്ഞിരകോട് കുംഭ പെരുന്നാൾ എന്നും അറിയപ്പെടുന്നു.

## അവലംബം

വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
സെന്റ് ഏലിയാ ഓർത്തഡോക്സ് സിറിയൻ പള്ളി

കേരളത്തിൽ കൊല്ലം ജില്ലയിലെ കൊടുവിളയിൽ സ്ഥിതിചെയ്യുന്ന ഒരു ക്രിസ്ത്യൻ പള്ളിയാണ് **സെന്റ് ഏലിയാ ഓർത്തഡോക്സ് സിറിയൻ പള്ളി**. കല്ലടയ്ക്കും മൺറോത്തുരുത്തിനും സമീപമാണ് ഈ പള്ളി സ്ഥിതിചെയ്യുന്നത്.
 മലങ്കര മെത്രോപൊളിറ്റനായിരുന്ന എച്ച്.ജി. പുലിക്കോട്ടിൽ ജോസഫ് മാർ ഡയനീഷ്യസ് അഞ്ചാമനാണ് ഈ പള്ളി സ്ഥാപിച്ചത്. 2008-ൽ പള്ളിയുടെ പുനർനിർമ്മാണം ആരംഭിച്ചു.

## ചിത്രശാല

St Elijah Orthodox Syrian Church in 2008.jpg|സെന്റ് ഏലിയാ ഓർത്തഡോക്സ് സിറിയൻ പള്ളി 2008-ൽ
Newly renovated St Elijah Orthodox Syrian Church in 2011.jpg|2011-ൽ പുനർനവീകരിച്ച ശേഷം 
St Elijah Orthodox Syrian Church in July 2011.jpg|2011 ജൂലൈയിലെ കാഴ്ച
Interior of St Elijah Orthodox Syrian Church in July 2011.jpg|പുനർനിർമ്മിച്ച പള്ളിയുടെ ഉൾവശം


## അവലംബം

## പുറംകണ്ണികൾ
*St Elijah Orthodox Syrian Church 

വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
കില്ല (ചലച്ചിത്രം)

വിനാഷ് അരുൺ സംവിധാനം ചെയ്ത 2015 ലെ ഇന്ത്യൻ മറാത്തി സിനിമയാണ് കില്ല (ഇംഗ്ലീഷ്: The Fort).കുട്ടികൾക്കും, ബാല്യകാലത്തിനും പ്രാധാന്യമേകുന്ന ഈ സിനിമ ആഴത്തിലുള്ള ഒരു വൈകാരികാനുഭവമാണ്. സാഹചര്യങ്ങളോട് പൊരുത്തപ്പെടണമെന്ന ജീവിതപാഠങ്ങളെ ഗ്രാമീണമായ ഒരന്തരീക്ഷത്തിൽ തിരിച്ചറിയുന്ന 'ചിന്മായ്' എന്ന ബാലനാണ് മുഖ്യകഥാപാത്രം. കുട്ടിക്കാലത്തെയും ഗ്രാമീണതയെയും യഥാതഥമായി അവതരിപ്പിക്കാനാണ് സിനിമ ശ്രമിക്കുന്നത്. 64 -ാ മത് ബർലിൻ ഇന്റർനാഷണൽ ഫിലിം ഫെസ്റ്റിവലിൽ ഈ ചിത്രം തിരഞ്ഞെടുക്കപ്പെട്ടു. ജനറൽ KPlus തിരഞ്ഞെടുപ്പിലെ കുട്ടികളുടെ ജൂറിയാണ് ഇത് ക്രിസ്റ്റൽ ബെയർ കരസ്ഥമാക്കിയത്. 2015 മാർച്ചിൽ 62 ാമത് ദേശീയ ചലച്ചിത്ര അവാർഡുകളിൽ, ഈ ചിത്രം മറാത്തി അവാർഡിലെ മികച്ച ഫീച്ചർ ചിത്രത്തിന് ലഭിച്ചു. ഈ ചിത്രത്തിലും ഭൂപൺനാഥ് റിട്ടേണിലും അഭിനയിക്കുന്ന നടൻ പാർട്ട് ഭാലേരൊയ്ക്ക് പ്രത്യേക പരാമർശം ലഭിച്ചു. 2015 ജൂൺ 26 ന് ചിത്രം റിലീസ് ചെയ്തു.

## അഭിനേതാക്കൾ
* Archit Deodhar as Chinmay Kale
* Parth Bhalerao as Bandya/ Suhas
* Gaurish Gawade as Yuvraj/ Prince
* Atharva Upasni as Omkar
* Amruta Subhash as Chinmay's mother

## കഥ

## പുരസ്കാരങ്ങൾ

## അവലംബം
ശ്രീബുദ്ധചരിതം

ശ്രീബുദ്ധചരിതം അശ്വഘോഷൻ എഴുതിയ കൃതി കേശവൻ വൈദ്യർ  മലയാളത്തിലേക്ക് 
തർജ്ജമ ചെയ്തു.വനത്തിലെത്തിയ ബുദ്ധന്റെ കേന്ദ്രത്തിൽ ശ്രമിച്ച സ്ത്രീകളുടെ ശ്രമങ്ങൾ പരാജയപ്പെടുന്നതും, ബുദ്ധന്റെ വിജ്ഞതയുമാണ് പ്രതിപാദ്യം.
ക്ലാഡ്‍നോ

**ക്ലാഡ്‍നോ**, (; ) ചെക്ക് റിപ്പബ്ലിക്കിലെ സെൻട്രൽ ബൊഹീമിയൻ മേഖലയിലെ ഏറ്റവും വലിയ നഗരമാണ്.തലസ്ഥാന നഗരമായ പ്രാഗിന് 25 കിലോമീറ്റർ (16 മൈൽ) വടക്കുമാറിയാണ് ഈ നഗരം സ്ഥിതിചെയ്യുന്നത്. ഈ മേഖലയിലെ ഏറ്റവും വലിയ നഗരമായ ക്ലാഡ്‍നോയിൽ നഗരപ്രാന്തത്തിലെ ജനസംഖ്യടക്കം (സമീപത്തെ ക്ലാഡ്‍നോ പ്രോപ്പറിൽ 70,000) 110,000 ത്തിലധികം ജനങ്ങൾ അധിവസിക്കുന്നു. ചെക്ക് റിപ്പബ്ലിക്കിലെ ഏറ്റവും വലിയ മെട്രോപോളിറ്റൻ മേഖലയും 2,200,000 ജനസംഖ്യയുള്ള പ്രാഗ് മെട്രോപ്പോളിറ്റൻ പ്രദേശത്തിന്റെ ഭാഗമാണ് ഈ നഗരം.

## അവലംബം


## പുറത്തേയ്ക്കുള്ള കണ്ണികൾ

* ഔദ്യോഗിക വെബ്‌സൈറ്റ് 

വർഗ്ഗം:ചെക്ക് റിപ്പബ്ലിക്കിലെ നഗരങ്ങൾ
മറീന മൈക്കിൾ കുരിശിങ്കൽ

മലയാളത്തിലെ ഒരു നടിയാണ് **മറീന മൈക്കിൾ കുരിശിങ്കൽ.**  മുംബൈ ടാക്സി,  ഹാപ്പി വെഡിങ്ങ്, അമർ അക്ബർ ആന്റണി, ചങ്ക്‌സ് എന്നീ സിനിമകളിൽ അഭിനയിച്ചതിട്ടുള്ള മറീന എബിയിലൂടെയാണ് ആദ്യമായി നായികയാവുന്നത്.  ചങ്ക്‌സ് എന്ന സിനിമയിൽ 100 കിലോമീറ്ററിലധികം വേഗതയിൽ  ബുള്ളറ്റ് മോട്ടോർസൈക്കിൾ ഓടിച്ച് ഒരു ടോംബോയ്‌ കാരക്ടർ ചെയ്ത പ്രശസ്തി നേടി.  സംസാരം ആരോഗ്യത്തിന് ഹാനികരം എന്ന മലയാളം സിനിമയുടെ തമിഴ് റീമേക്കായ വായ് മൂടി പേശവുവിലും അഭിനയിച്ചിട്ടുണ്ട്.കോഴിക്കോട് തിരുവണ്ണൂർ ദേശത്തിൽ ജനനം.

## വിവാദം
ഒരു പ്രശസ്ത ജൂവലറിയുടെ ഫോട്ടോഷൂട്ട് എന്നു പറഞ്ഞ് ഈ നടിയെ കെണിയിൽ അകപ്പെടുത്താൻ ശ്രമിച്ച അനുഭവം നടി തന്നെ തുറന്ന് പറഞ്ഞതിലൂടെ വിവാദമായി. ജൂവലറിയിൽ നേരിട്ട് വിളിച്ച്‌ അന്വേഷിക്കാൻ തോന്നിയതിനാൽ അവസാന നിമിഷം കെണിയിൽ നിന്നും രക്ഷപ്പെട്ടെന്നും നടി പറഞ്ഞു.

## അവലംബം


## പുറത്തേക്കുള്ള കണ്ണികൾ
*

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
പിരിൻ

തെക്കുപടിഞ്ഞാറൻ ബൾഗേറിയയിലെ ഒരു പർവ്വത നിരയാണ് **പിരിൻ മലനിരകൾ**. ഈ മലനിരകളിലെ ഏറ്റവും ഉയരമുള്ള ഭാഗം സമുദ്രനിരപ്പിൽ നിന്ന് 2,914 മീറ്റർ ഉയരമുള്ള വഹ്രെൻ കൊടുമുടിയാണ്. സ്ലാവിക് ദേവതാഗണത്തിലെ ഏറ്റവും ഉന്നതയും ഇടിമിന്നലിൻറെയും ദേവതയുമായ പെറുൻ ദേവതയുടെ പേരിലാണ് ഈ മലനിരകൾ അറിയപ്പെടുന്നത്. 

## ചിത്രശാല

പ്രമാണം:Gorno Vasilashko ezero.jpg|അപ്പർ വാസിലാഷ്കോ തടാകം
പ്രമാണം:Waterfall - Popovi ezera.JPG|പോപ്പിനോലാഷ്കി വെള്ളച്ചാട്ടം
പ്രമാണം:Todorka peak red.jpg|ടോഡോർകോ ശിഖരം
പ്രമാണം:Pirin - Banderishki ezera - IMG 5481.jpg|ബാൻഡെറിഷ്കി തടാകങ്ങൾ
പ്രമാണം:Pirin - Sinanishko ezero - IMG 0395.jpg|സിനാനിറ്റ്സ തടാകം
പ്രമാണം:Pirin ezera Pano Chairski ezera.jpg|പിരിൻ മലനിരകളുടെ പനോരമ വീക്ഷണം.


## അവലംബം
ജിമ്മി കിമ്മെൽ

ഒരു അമേരിക്കൻ ടെലിവിഷൻ അവതാരകനും ഹാസ്യതാരവും എഴുത്തുകാരനും നിർമ്മാതാവുമാണ് ** ജെയിംസ് ക്രിസ്റ്റ്യൻ കിമ്മെൽ ** (ജനനം: നവംബർ 13, 1967). “ജിമ്മി കിമ്മെൽ ലൈവ്!” എന്ന ടോക്ക് ഷോയുടെ നിർമ്മാതാവും അവതാരകനുമാണ്. 2012, 2016 വർഷങ്ങളിൽ പ്രൈം ടം എമ്മി അവാർഡ്, 2017-ൽ ഓസ്ക്കാർ അവാർഡ് എന്നിവയുടെ പുരസ്ക്കാരദാന ചടങ്ങുകളുടെ അവതാരകനായി.

## ആദ്യകാല ജീവിതം
ഐ.ബി.എം. കമ്പനി ഉദ്യോഗസ്ഥനായിരുന്ന. ജെയിംസ് ജോൺ കിമ്മെൽ , ഭാര്യ ജൊവാൻ കിമ്മെൽ എന്നിവരൂടെ മകനായി ന്യൂയോർക്കിലെ ബ്രൂക്ക്ലിനിൽ ജനിച്ചു. ജിമ്മിക്ക് 9 വയസ്സുള്ളപ്പോൾ അവരുടെ കുടുംബം ലാസ് വെഗാസിലേക്ക് താമസം മാറ്റി. ഹൈസ്ക്കൂൾ വിദ്യാഭ്യാസത്തിനു ശേഷം യൂണിവേഴ്സിറ്റി ഓഫ് നെവാഡ ലാസ് വെഗാസിലും  യൂണിവേഴ്സിറ്റി ഓഫ് അരിസോണയിലും പഠനം തുടർന്നു. 2013-ൽ യൂണിവേഴ്സിറ്റി ഓഫ് നെവാഡ ലാസ് വെഗാസ് ഇദ്ദേഹത്തെ ഓണററി ബിരുദം നൽകി ആദരിക്കുകയുണ്ടായി .

## അവലംബം

## പുറത്തേക്കുള്ള കണ്ണികൾ

* 
* ABC ജിമ്മി കിമ്മെൽ ലൈവ് വെബ്സൈറ്റ്
വിജയ് കുമാർ പട്ടൗഡി

ഗണിതശാസ്ത്രജ്ഞനും ടോപ്പോളജിയിലേക്കും അടിസ്ഥാന സംഭാവനകൾ നൽകിയിട്ടുള്ള ഒരു ഇന്ത്യൻ ഗണിതശാസ്ത്രജ്ഞനാണ് **വിജയ് കുമാർ പട്ടൗഡി** (മാർച്ച് 12, 1945 - ഡിസംബർ 21, 1976) . ദീർഘവൃത്താകൃതിയിലുള്ള ഓപ്പറേറ്റർമാർക്കുള്ള ഇന്ഡക്സ് സിദ്ധാന്തത്തിനു തെളിവ് നൽകുന്നതിനായി heat equation രീതികൾ പ്രയോഗിക്കുന്ന ആദ്യത്തെ ഗണിതശാസ്ത്രജ്ഞനായിരുന്നു അദ്ദേഹം. മുംബൈയിലെ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ പ്രൊഫസറായിരുന്നു ഇദ്ദേഹം
## വിദ്യാഭ്യാസം
മധ്യപ്രദേശിലെ ഉജ്ജൈൻ, വിക്രം സർവകലാശാലയിൽ നിന്ന് ബിരുദം നേടി. ബെനറാസ് സർവകലാശാലയിൽ നിന്ന് ബിരുദാനന്തര ബിരുദം നേടി.  ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ എം. നരസിംഹൻ, എസ്. രാമൻ എന്നിവരുടെ നേതൃത്വത്തിൽ ബോംബെ യൂണിവേഴ്സിറ്റിയിൽ നിന്ന് P hD നേടി.

പിഎച്ച്ഡി അടിസ്ഥാനമാക്കിയുള്ള രണ്ട് പേപ്പറുകൾ (കറന്റ്, ലാപ്ലാസ് ഓപ്പറേറ്റർ ഓഫ് ഇജിൻ ഫോർഫോംസ്), "റെയ്മൻ-റോച്ച്-ഹിർസെബ്രുക്ക് ഫോർ ഫോർ ദി അനാലിറ്റിക്കൽ പ്രൂഫ് ഓഫ് കാഹർലർ മാനിഫോൾഡ്സ്" (ജേർണൽ ഓഫ് ഡിഫറൻഷ്യൽ ജിയോമെട്രി)എന്നിവ ആയിരുന്നു.

## ഗവേഷണ ജീവിതം
ന്യൂജേഴ്സിയിലെ പ്രിൻസ്റ്റണിലെ ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡിയിൽ 1971-1973 വരെ അദ്ദേഹം ചെലവഴിച്ചു.മൈക്കൽ ആറ്റായി, ഇസഡോർ സിംഗർ, റൗൾ ബോറ്റ് എന്നിവരുമായി സഹകരിച്ചു. സംയുക്തപ്രബന്ധം "സ്പെക്ട്രൽ അസിമട്രിറിയും റീമെനിയൻ ജ്യാമിതിയും" (കാമബ്രിഡ്ജ് പ്രൊ, കേംബ്രിഡ്ജ്, ഫിൽ സോക്ക്), ആറ്റിയാ, സിംഗർ എന്നിവരോടൊപ്പം, നിർവ്വചനീയമായ നിർവ്വചനങ്ങളിലൂടെ നിർവ്വചിച്ചു. 1980 കളിൽ ഈ മേഖലയിൽ  പുരോഗതികളിൽ ഈ സ്ഥാപനം പ്രധാന പങ്കു വഹിച്ചു.30 വയസുള്ളപ്പോൾ  ടാറ്റാ ഇൻസ്റ്റിറ്റിയൂട്ടിൽ പട്ടൗഡി പ്രൊഫസർ ആയി. വൃക്ക മാറ്റിവയ്ക്കൽ ശസ്ത്രക്രിയയ്ക്ക് മുമ്പായി ശ്വാസംമുട്ടി 31 വയസുള്ളപ്പോൾ അന്തരിച്ചു.

## അവലംബം


വർഗ്ഗം:ഇന്ത്യൻ ഗണിതശാസ്ത്രജ്ഞർ
വർഗ്ഗം:1945-ൽ ജനിച്ചവർ
വർഗ്ഗം:മാർച്ച് 12-ന് ജനിച്ചവർ
വർഗ്ഗം:1976-ൽ ജനിച്ചവർ
വർഗ്ഗം:ഡിസംബർ 21-ന് മരിച്ചവർ
പൊട്ടറ്റ്സോ ദേശീയോദ്യാനം

**പൊട്ടറ്റ്സോ ദേശീയോദ്യാനം** അല്ലെങ്കിൽ **പുഡക്വ ദേശീയോദ്യാനം** () ചൈനയിലെ 22 കിലോമീറ്റർ കിഴക്ക് ഷാൻഗ്രി-ലയിൽ യുന്നൻ പ്രവിശ്യയിൽ സമുദ്രനിരപ്പിൽ നിന്ന് 3500 മീറ്റർ മുതൽ 4000 മീറ്റർ വരെ ഉയർന്ന് സ്ഥിതിചെയ്യുന്നു. ടിബറ്റൻ ഭാഷയിൽ **പൊട്ടറ്റ്സോ എന്നാൽ ഈശ്വരസഹായത്താൽ ബോട്ടുമാർഗ്ഗം തടാകത്തിന്റെ മറുകരയിൽ എത്തിച്ചേരാം.** പൊട്ടറ്റ്സോയുടെ വിവർത്തനം 'പുട്ടഒ' അല്ലെങ്കിൽ 'മണ്ടല' എന്നാണ്. അവലോകിതേശ്വരയുടെ  **വിശുദ്ധ പർവ്വതം** എന്നാണ് ഇത് സൂചിപ്പിക്കുന്നത്. സംസ്കൃതത്തിൽ 'പുഡ'എന്നാൽ 'ബോട്ടും' 'ക്വ' എന്നാൽ ടിബറ്റിൽ 'തടാകം' എന്നുമാണ് അർത്ഥമാക്കുന്നത്. ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് (ഐ.യു.സി.എൻ) അംഗീകാരമുള്ള ചൈനയിലെ ആദ്യത്തെ ശ്രദ്ധിക്കപ്പെടുന്ന ഈ ദേശീയോദ്യാനം 2007 ജൂൺ 25 ന് ആണ് പ്രഖ്യാപിക്കപ്പെട്ടത്. ഹോങ്ഷാൻ മേഖലയിലുള്ള ഡുഹു സീനിക് ഏരിയയും ബിറ്റ ലേക്ക് റിസർവും പൊട്ടറ്റ്സോ ദേശീയോദ്യാനമായി സഹവർത്തിത്വം പുലർത്തുന്നു. യുന്നൻ സംരക്ഷിതമേഖലയിലെ മൂന്ന് സമാന്തര നദികൾ ലോകപൈതൃകപട്ടികയിൽപ്പെട്ടതാണ്. ഈ ഉദ്യാനത്തിലെ രണ്ടുപ്രധാനഭാഗങ്ങളാണ് ബീറ്റാഹായി തടാകവും ഷുഡുഹു തടാകവും.  ഇതുകൂടാതെ വനങ്ങൾ, ചതുപ്പുകൾ, താഴ്വരകൾ, ആൽപൈൻ പുൽത്തകിടികൾ മുതലായവയും ഈ ഉദ്യാനത്തിൽ കാണാൻ കഴിയുന്നു. ലോകത്തിൽ പരിസരമലിനീകരണവും അധികം തിരക്കും ഇല്ലാത്ത ഒരു പ്രദേശമാണ് പൊട്ടറ്റ്സോ.

**ബീറ്റാഹായി തടാകം** പൊട്ടറ്റ്സോ ദേശീയോദ്യാനത്തിന്റെ ഹൃദയഭാഗത്ത് സ്ഥിതിചെയ്യുന്നു. യുന്നനിലെ ഏറ്റവും വലിയ തടാകമായ ഈ തടാകം സമുദ്രനിരപ്പിൽ നിന്ന് 3500 മീറ്റർ ഉയരത്തിൽ, 20 മീറ്റർ ആഴത്തിൽ 159 ഹെക്ടർ വിസ്തൃതിയിൽ വ്യാപിച്ചുകിടക്കുന്നു. ബീറ്റാഹായി തടാകത്തിലെ ജലം വളരെ സുതാര്യമാണ്. തടാകത്തിനുചുറ്റും ഇലപൊഴിയും വനങ്ങൾ കാണപ്പെടുന്നു. പുരാതന ടിബറ്റൻ ഭാഷയിൽ 'ബീറ്റ' എന്നാൽ 'മരങ്ങളാൽ ചറ്റപ്പെട്ടത്' എന്നാണർത്ഥം. ബീറ്റാഹായി തടാകത്തെ ഒരു മാലാഖയുടെ കണ്ണാടിയായി ഉപമിച്ചിരിക്കുന്നു. മാലാഖ മുടി ചീപ്പികൊണ്ടിരുന്നപ്പോൾ ആരോ അവളുടെ കണ്ണാടി ഉടച്ചുകളഞ്ഞു എന്ന് പറയപ്പെടുന്നു. അതുകൊണ്ട് തടാകത്തിലെ ജലത്തിന് കണ്ണാടിച്ചില്ലിന്റെ പ്രതീതി ജനിപ്പിക്കുന്നു. തടാകത്തിനുചുറ്റുമുള്ള വനത്തിൽ റെഡ് ഫൂട്ടെഡ് ഫീസെന്റ്, സിൽവർ ഫീസെന്റ് (*Lophura nycthemera*), ലിൻക്സ്, വൈൽഡ് ബുൾ എന്നീ ജീവജാലങ്ങളും കാണപ്പെടുന്നു.

## സസ്യജന്തുജാലങ്ങൾ
ചൈനയിൽ കണ്ടുവരുന്ന സസ്യജാലങ്ങളിൽ 20% ഈ ദേശീയോദ്യാനത്തിൽ കണ്ടുവരുന്നു. സ്തൂപികാഗ്ര വനങ്ങളാണ് ഇവിടെയുള്ളത്. അപൂർവ്വവും മനോഹരവുമായ ഓർക്കിഡുകൾ, പാക്ലിടാക്സെൽ എന്ന ആന്റി കാൻസർ ഔഷധ നിർമ്മാണത്തിനുപയോഗിക്കുന്ന സ്തൂപികാഗ്രമരമായ ഹിമാലയൻ യൂ, മറ്റു അപൂർവ്വയിനം സസ്യങ്ങളും ഇവിടെ കണ്ടുവരുന്നു.

ഇവിടെയുള്ള സസ്തനികളിൽ മൂന്നിലൊന്നും പക്ഷികളിൽ 100 ഇനവും വംശനാശം നേരിടുന്നവയാണ്. ലോകത്തെ ഏറ്റവും വലിയ പ്രകൃതിസംരക്ഷണ സംഘടനയായ ഐ.യു.സി.എന്നിന്റെ പട്ടികയിലുള്ള പക്ഷിയായ ടിബറ്റൻ കൊക്ക് (*Grus nigricollis*) ഈ ദേശീയോദ്യാനത്തിൽ സംരക്ഷിക്കപ്പെടുന്നു.

## ചിത്രശാല

പ്രമാണം:Stavenn Lophura nycthemera 01.jpg|സിൽവർ ഫീസെന്റ്
പ്രമാണം:Grus nigricollis -Bronx Zoo-8-3c.jpg|ബ്ളാക്ക് നെക്കെഡ് ക്രേൻ
പ്രമാണം:Bita Hai Lake at Potatso National Park.jpg|പൊട്ടറ്റ്സോ ദേശീയോദ്യാനത്തിലെ ബീറ്റ ഹായി തടാകം 
പ്രമാണം:Pudacuo.JPG|പുഡക്വ ദേശീയോദ്യാനത്തിലെ തടാകം


## അവലംബം

## കൂടുതൽ വായനയ്ക്ക്
* https://china-underground.com/2017/05/14/potatso-national-park/

വർഗ്ഗം:ചൈനയിലെ ദേശീയോദ്യാനങ്ങൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:യുന്നാന്റെ ഭൂമിശാസ്ത്രം
വാശി

മഹാരാഷ്ട്രയിലെ നവി മുംബൈയിൽ സ്ഥിതിചെയ്യുന്ന ഒരു ഉപനഗരമാണ് **വാശി** . സിറ്റി ആന്റ് ഇൻഡസ്ട്രിയൽ ഡെവലപ്പ്മെന്റ് കോർപ്പറേഷൻ (സിഡ്കോ) നവി മുംബൈയിൽ നിർമ്മിച്ച ആദ്യത്തെ കേന്ദ്രങ്ങളിലൊന്നാണ് ഇത്.

## സെക്റ്ററുകൾ
വാശി 31 സെക്റ്ററുകളായി തിരിക്കപ്പെട്ടിരിക്കുന്നു. പാർപ്പിടസമുച്ചയങ്ങൾ, മാളുകൾ, മാർക്കറ്റുകൾ എന്നിവ വിവിധ സെക്റ്ററുകളിലായി വിന്യസിക്കപ്പെട്ടിരിക്കുന്നു. സെക്റ്റർ 30-ലാണ് വാശി റെയിൽവേ സ്റ്റേഷൻ സ്ഥിതി ചെയ്യുന്നത്. പ്രമുഖ മാളുകളും പഞ്ചനക്ഷത്ര ഹോട്ടലുകളും ഇതേ സെക്റ്ററിൽ ഉണ്ട്. 
ഇനോർബിറ്റ്, രഘുലീല ആർക്കേഡ്, സെന്റർ വൺ തുടങ്ങിയവയാണ് പ്രധാനപ്പെട്ട ഷോപ്പിംഗ് മാളുകൾ.
ഇന്ത്യയിലെ തന്നെ ഏറ്റവും വലിയ മാർക്കറ്റുകളിലൊന്നായ എ.പി.എം.സി. (അഗ്രികൾച്ചർ പ്രൊഡ്യൂസ് മാർക്കറ്റ് കമ്മിറ്റി ) മാർക്കറ്റ് സെക്റ്റർ 19-ലാണ്.

## അവലംബം
ക്യൂട്ടിൻ (സസ്യപോളിമർ)

ക്യൂട്ടിൻ **Cutin** ഒരു സസ്യത്തിന്റെ മണ്ണിനുമുകളിലുള്ള മുഴുവൻ ഭാഗങ്ങളിലും പൊതിഞ്ഞിരിക്കുന്ന സസ്യ ക്യൂട്ടിക്കിൾ നിർമ്മിച്ചിരിക്കുന്ന രണ്ടു പോലിമർ വസ്തുക്കളിലൊന്നാണ്.  നിർമ്മാണവസ്തുക്കളിലൊന്നായ  എന്നാൽ സസ്യപ്രതലം പൊതിയുന്ന ക്യൂട്ടിക്കിളിന്റെ നിർമ്മാണവസ്തുക്കളായ പോളിമറുകളിൽ പ്രധാന പോളിമർ ക്യൂട്ടാൻ ആകുന്നു. ഇതാണ് ലഭിച്ച സസ്യ ഫോസിലുകളിൽ അവശേഷിച്ചു കാണുന്നത്. ക്യൂട്ടിൻ നശിക്കുന്നു.  ക്യൂട്ടിനിൽ എസ്റ്റെർ ബന്ധനം വഴി പരസ്പരം ചേർന്നുനിൽക്കുന്ന ഒമേഗ ഹൈഡ്രോക്സി ആസിഡുകളും അവയുടെ മറ്റു രൂപങ്ങളും ചേർന്ന് ഒരു മദ്ധ്യമ വലിപ്പത്തിലുള്ള പോളിയെസ്റ്റെർ പോളിമർ ഉണ്ടായിരിക്കുന്നു. 

രണ്ടുതരം പ്രധാന മോണോമർ കുടുംബങ്ങളിലുള്ള ക്യൂട്ടിനുകളുണ്ട്. അവ സി 16, സി 18 എന്നിവയാണ്. സി 16 കുടുമ്പത്തിൽ പ്രധാനമായും 16-ഹൈഡ്രോക്സി പാൽമിറ്റിക് ആസിഡും 9,16- അല്ലെങ്കിൽ 10,16-ഡൈഹൈഡ്രോക്സി പാൽമിറ്റിക് ആസിഡുമുണ്ട്. സി 18 കുടുംബത്തിൽ പ്രധാനമായി, 18-ഹൈഡ്രോക്സി ഒലീയിക് ആസിഡ്, 9,10-എപ്പോക്സി-18-ഹൈഡ്രോക്സി സ്റ്റീറിക് ആസിഡും 9,10,18-ട്രൈഹൈഡ്രോക്സി സ്റ്റീറേറ്റും ഉണ്ട.

## അവലംബം

വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ
കെംഇൻഫർമാറ്റിക്സ്

**കെംഇൻഫർമാറ്റിക്സ് Cheminformatics** (also known as **chemoinformatics**, **chemioinformatics** and **chemical informatics**) എന്നാൽ, കമ്പ്യൂട്ടറും വിവരസാങ്കേതികതന്ത്രങ്ങളുമുപയോഗിച്ച് രസതന്ത്രമേഖലയിലെ അനേകം പ്രശ്നങ്ങൾ പരിഹരിക്കുന്നതിനുള്ള പഠനസപ്രദായം ആകുന്നു.  ഈ ടെക്നിക്കുകൾ ഉപയോഗിച്ച് വിശിഷ്യാ ഫാർമസ്യൂട്ടിക്കൽ കമ്പനികൾ മുൻതിരുമാനപ്രകാരമുള്ള ഔഷധങ്ങൾ കണ്ടെത്തുന്നതിനുപയൊഗിക്കുന്നു. രാസവ്യവസായങ്ങളും അനുബന്ധ വ്യവസായങ്ങളും മറ്റു ചിലരീതികളിൽ ഈ പഠനശാഖയെ ഉപയോഗിച്ചുവരുന്നു. 

## ചരിത്രം
1998ൽ എഫ് കെ ബ്രവുൺ ആണ് കെംഇൻഫർമാറ്റിക്സ് എന്ന വാക്ക് ആദ്യമായി നിർവ്വചിച്ചത്.  

## ഇതും കാണൂ

## അവലംബം
ഗ്രന്ഥി (സസ്യശാസ്ത്രം)

ലഘുചിത്രം|''Origanum vulgare'' with water droplet magnifying the oil glands
സസ്യങ്ങളിൽ, ഗ്രന്ഥിയെന്നാൽ സസ്യങ്ങളിലുള്ള ഒന്നോ അതിലധികമോ ഉൽപന്നങ്ങൾ പുറപ്പെടുവിക്കുന്ന സസ്യഭാഗമാണ്. ഇത്, സസ്യത്തിന്റെ പുറം പാളിയിൽ കാണപ്പെട്ട് പുറത്തേയ്ക്ക് ദ്രവരൂപത്തിലുള്ള രാസവസ്തുക്കൾ പുറപ്പെടുവിക്കുകയോ സസ്യത്തിന്റെ ഉൾഭാഗത്തേയ്ക്ക് ചില കനാലുകളിലേയ്ക്കോ സംഭരണികളിലേയ്ക്കോ സ്രവങ്ങൾ പുറപ്പെടുവിക്കുകയോചെയ്യാം.
## ഉദാഹരണങ്ങൾ
ഗ്രന്ഥികളുള്ള രോമങ്ങൾ, തേൻ നിറഞ്ഞ ഗ്രന്ഥികൾ, ഹൈഡാത്തോഡ്, പൈന്മരങ്ങളിലെ പോലെ റെസിനുകൾ തുടങ്ങിയവയാണ്.

## അവലംബം


വർഗ്ഗം:സസ്യശരീരഘടനാശാസ്ത്രം
അബ്രഹാം മാസ്ലൊ

പ്രസിദ്ധനായ അമേരിക്കൻ മനശാസ്ത്രജ്ഞനായിരുന്നു **അബ്രഹാം ഹരോൾഡ് മാസ്ലോ** (/ˈmæzloʊ/; April 1, 1908&nbsp;– June 8, 1970) മനുഷ്യാവശ്യങ്ങളുടെ ശ്രേണിയെന്ന മനശാസ്ത്ര സിദ്ധാന്തത്തിലൂടെയാണ് അദ്ദേഹം ലോകപ്രശസ്തനായത്.(Maslow's hierarchy of needs,) a theory of psychological health predicated on fulfilling innate human needs in priority, culminating in self-actualization. അലിയൻറ് അന്താരാഷ്ട്ര സർവകലാശാലയിലെ മനശാസ്ത്ര വിഭാഗം പ്രൊഫസറായിരുന്നു മാസ്ലോ.ഇത് കൂടാതെ ബ്രണ്ടീസ് സർവകലാശാല,ബ്രൂകിലിൻ സർവകലാശാല , ന്യൂ സ്കൂൾ ഓഫ് സോഷ്യൽ റിസേർച്ച് ,കൊളംബിയ സർവകലാശാല( Columbia University) എന്നിവിടങ്ങളിലെല്ലാം പ്രവര‍ത്തിച്ചിട്ടുണ്ട്. മനുഷ്യനിലെ ഗുണാത്മക നന്മകളെ അദ്ദേഹം ഊന്നി. 

## അവലംബം

വർഗ്ഗം:1908-ൽ ജനിച്ചവർ
വർഗ്ഗം:1970-ൽ മരിച്ചവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ മാനവികതാവാദികൾ
വർഗ്ഗം:അമേരിക്കൻ മന:ശാസ്ത്രജ്ഞർ
വർഗ്ഗം:ജൂത അമേരിക്കൻ എഴുത്തുകാർ
വർഗ്ഗം:നിരീശ്വരവാദികളായ ജൂതന്മാർ